open-index/open-wikipedia-markdown huggingface dataset:
ഷാക് മാരിറ്റയിൻ

ഇരുപതാം നൂറ്റാണ്ടിലെ ഒരു ഫ്രഞ്ച് കത്തോലിക്കാ ദാർശനികനായിരുന്നു **ഷാക് മാരിറ്റയിൻ** (Jacques Maritain: ജനനം 18 നവംബർ 1882; മരണം 28 ഏപ്രിൽ 1973). പ്രൊട്ടസ്റ്റന്റ് പശ്ചാത്തലത്തിൽ ജനിച്ചു വളർന്ന അദ്ദേഹം 1906-ൽ കത്തോലിക്കാവിശ്വാസം സ്വീകരിച്ചു.  അറുപതിലേറെ ഗ്രന്ഥങ്ങളുടെ കർത്താവായ മാരിറ്റയിൻ, സമകാലീനലോകത്ത് തോമസ് അക്വീനാസിന്റെ ചിന്തയിലുള്ള താത്പര്യം പുനർജ്ജീപ്പിക്കുന്നതിൽ വലിയ പങ്കു വഹിച്ചു. എലിയേൺ ഗിബ്സണൊപ്പം ഇരുപതാം നൂറ്റാണ്ടിലെ രണ്ടു പ്രമുഖ 'തോമിസ്റ്റ്'-കളിൽ ഒരാളായി മാരിറ്റയിൻ അറിയപ്പെടുന്നു. ഗിബ്സന്റെ അന്വേഷണം അക്വീനാസിനെ അദ്ദേഹത്തിന്റെ ചരിത്രസാഹചര്യങ്ങളിൽ പഠിക്കാൻ ശ്രമിച്ചപ്പോൾ, ഇരുപതാം നൂറ്റാണ്ട് നേരിട്ട സവിശേഷസമസ്യകൾക്കിടയിൽ അക്വീനാസിന്റെ ചിന്തയുടെ പ്രസക്തി അന്വേഷിക്കുകയാണ് മാരിറ്റയിൻ ചെയ്തത്. ഇരുപതാം നൂറ്റാണ്ടിൽ ഒരു ക്രിസ്തീയ നവോത്ഥാനം സ്വപ്നം കണ്ട അദ്ദേഹം, ആ നവോത്ഥാനത്തിന്റെ ആശയകേന്ദ്രമായി കണ്ടത് അക്വീനാസിന്റെ ചിന്തയെ ആയിരുന്നു. 

1948-ൽ ഐക്യരാഷ്ട്രസഭയുടെ അംഗീകാരം നേടിയ സാർവലൗകിക മനുഷ്യാവകാശ പ്രഖ്യാപനത്തിന്റെ രചയിതാക്കളിൽ പ്രമുഖനുമാണ് മാരിറ്റയിൻ. രണ്ടാം വത്തിക്കാൻ സൂനഹദോസിന്റെ സമാപനഘട്ടത്തിൽ മാർപ്പാപ്പ ആയിരുന്ന പോൾ ആറാമന്റെ ദീർഘകാലസുഹൃത്തും മാർഗ്ഗദർശിയുമായിരുന്നു മാരിറ്റയിൻ. സൂനഹദോസിന്റെ സമാപനത്തിൽ മാർപ്പാപ്പ, "ചിന്തിക്കുന്നവർക്കും ശാസ്ത്രമനോഭാവമുള്ളവർക്കും വേണ്ടിയുള്ള" തന്റെ സന്ദേശം കൈമാറിയത് മാരിറ്റയിന് ആയിരുന്നു. ലാവണ്യശാസ്ത്രം, രാഷ്ട്രമീമാംസ, ശാസ്ത്രദർശനം, തത്ത്വമീമാസ, വിദ്യാഭ്യാസദർശനം, ആരാധനാക്രമം, സഭാഘടന തുടങ്ങി അറിവിന്റെ ഒട്ടേറെ മേഖലകളിൽ അദ്ദേഹം തല്പരനായിരുന്നു.

## ജീവിതം
വക്കീലായ പോൾ മാരിറ്റയിന്റേയും  ജെനവീവ് ഫാവ്രെയുടേയും സന്താനമായി പാരിസിൽ ജനിച്ച മാരിറ്റയിൽ ലിബറൽ പ്രൊട്ടസ്റ്റന്റ് പശ്ചാത്തലത്തിലാണ് വളർന്നത്. 'ഹെൻറി നാലാമന്റെ ലൈസി' എന്ന സ്ഥാപനത്തിൽ പഠനം തുടങ്ങിയ അദ്ദേഹം പിന്നീട് പ്രസിദ്ധമായ് സോർബോൺ സർവകലാശാലയിൽ രസതന്ത്രം, ജീവശാസ്ത്രം, ഊർജ്ജതന്ത്രം എന്നിവ പഠിക്കാൻ തുടങ്ങി.

സോർബോണിൽ മാരിറ്റയിൽ റഷ്യൻ പ്രവാസിയായ റയിസ്സാ ഔമാങ്കോഫുമായി സൗഹൃദത്തിലായി. എണ്ണപ്പെട്ട കവിയും ആത്മീയവാദിയും ആയിരുന്ന റയിസ്സാ, സത്യാന്വേഷണത്തിൽ മാരിറ്റയിന്റെ പങ്കാളിയായി. ക്രമേണ മാരിറ്റയിനും റയിസായ്ക്കും സോബോണിൽ നിലനിന്നിരുന്ന ശാസ്ത്രവാദത്തിൽ (scientism)  മടുപ്പുതോന്നി. അതിനെ അവർ, ഉണ്മയുടെ ബൃഹദ്സമസ്യകളുടെ പരിഹാരത്തിന് ഉപകരിക്കാത്തതായി കരുതി. ജീവിതത്തിനു് ആഴമായ എന്തെങ്കിലും അർത്ഥമുണ്ടെന്ന് കണ്ടെത്താൻ കഴിയാതെവന്നാൽ, ഒരു വർഷത്തിനുള്ളിൽ ഒരുമിച്ച് ആത്മഹത്യ ചെയ്യാനുള്ള ഒരുടമ്പടിയിൽ അവർ എത്തിച്ചേർന്നു. ചാൾസ് പെഗൂയി എന്ന സുഹൃത്തിന്റെ നിർദ്ദേശത്തിൽ, കോളജ്-ഡി-ഫ്രാൻസിൽ പ്രഖ്യാതചിന്തകൻ ഹെൻറി ബെർഗ്സന്റെ പ്രഭാഷണപരമ്പര കേൾക്കാനിടയായതോടെ അവർക്ക് ഈ തീരുമാനം നടപ്പാക്കേണ്ടി വന്നില്ല. ശാസ്ത്രവാദത്തിനെതിരെയുള്ള ബെർഗ്സന്റെ വിമർശനം, അവരെ ഒരു പരമശക്തിയെക്കുറിച്ചുള്ള ബോധത്തിൽ എത്തിച്ച് നിരാശയിൽ നിന്നു കരകയറ്റി.  1904-ൽ മാരിറ്റയിനും റയിസ്സായും വിവാഹിതരായി.   റയിസ്സായുടെ സഹോദരി വേരാ ഔമാങ്കോഫും, അവർക്കൊപ്പം താമസിച്ചിരുന്നു.  1906-ൽ മാരിറ്റയിനും പത്നിയും കത്തോലിക്കാ വിശ്വാസത്തിലേയ്ക്ക് പരിവർത്തിതരായി.

## അവലംബം


വർഗ്ഗം:ക്രൈസ്തവചിന്തകർ
വർഗ്ഗം:ക്രൈസ്തവ എഴുത്തുകാർ
കണ്ണിമേറാ പ്രഭു

റോബർട്ട് ബോർക്ക് ബാരൻ കണ്ണിമേറാ ഒന്നാമൻ അഥവാ **കണ്ണിമേറാ പ്രഭു** (11 ജൂൺ 1827 - 3 സെപ്റ്റംബർ 1902) ബ്രിട്ടീഷ് കൊളോണിയൽ ഭരണാധികാരിയായിരുന്നു. 1874 മുതൽ 1880 വരെയും, 1885 മുതൽ 1886 വരെയും ബ്രിട്ടീഷ് വിദേശകാര്യ മന്ത്രാലയത്തിൽ അണ്ടർ സെക്രട്ടറിയായി സേവനമനുഷ്ഠിച്ചു. 1886 മുതൽ 1890 വരെ മദ്രാസ് ഗവർണ്ണറായിരുന്നു. 1890 ൽ മദ്രാസിലെ എഗ്മൂറിലുള്ള കണ്ണിമേറാ പബ്ലിക് ലൈബ്രറിയുടെ ശിലാസ്ഥാപനം നിർവഹിച്ചു.

മദ്രാസിൽ ഗവർണ്ണരായിരിക്കെ 1887-ൽ കണ്ണിമേറാ പ്രഭു തിരുവിതാംകൂർ സന്ദർശിച്ചു. ഈ സന്ദർശനവേളയിലാണദ്ദേഹം ജി.പി. പിള്ളയിൽ നിന്നും *തിരുവിതാംകൂർ തിരുവിതാംകൂറുകാർക്ക്* എന്ന തുറന്ന കത്ത് സ്വീകരിച്ചത്. 1888ൽ കണ്ണിമേറാ പ്രഭു തിരുവനന്തപുരം സന്ദർശിച്ചതിന്റെ സ്മരണയ്ക്കായാണ് അന്നത്തെ തിരുവിതാംകൂർ ദിവാനായിരുന്ന ടി. രാമറാവു പാളയം കണ്ണിമേറാ മാർക്കറ്റ് സ്ഥാപിച്ചത്.

1902 സെപ്റ്റംബറിൽ (75-ാമത്തെ വയസ്സിൽ) , ലണ്ടനിൽ വച്ചായിരുന്നു അന്ത്യം. 

## അവലംബം

വർഗ്ഗം:ബ്രിട്ടീഷ് ഇന്ത്യയിലെ ഗവർണർ ജനറൽമാർ
ഈച്ചമരം

**ഈച്ച** എന്നും അറിയപ്പെടുന്ന **ഈച്ചമരം** ആൽവർഗ്ഗത്തിലുള്ള 35 മീറ്റർ വരെ ഉയരം വയ്ക്കുന്ന ഒരു മരമാണ്. .1200 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു. മിക്ക ഏഷ്യൻ രാജ്യങ്ങളിലും കാണാറുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://pilikula.com/botanical_list/botanical_name_f/ficus_nervosa.html 

വർഗ്ഗം:വൃക്ഷങ്ങൾ
വർഗ്ഗം:ആലുകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഫൈക്കസ്
വർഗ്ഗം:കേരളത്തിലെ സസ്യജാലം
ശയാനങ്ങൾ

[thumb|right|250px|[ചെറിയ ഞെരിഞ്ഞിൽ ഒരു ശയാനസസ്യം]]
ഭൂമിയുടെ പ്രതലത്തിൽ നിന്നും ഒട്ടും ഉയരാതെ അല്പദൂരത്തിൽ മാത്രം പരന്നു വളരുന്ന ഇഴവള്ളി സസ്യങ്ങളാണ് **ശയാനങ്ങൾ ** - **Prostrate** / **Procumbent**. ചെറിയ ഞെരിഞ്ഞിൽ ഇതിനൊരു ഉദാഹരണമാണ്.

വർഗ്ഗം:സസ്യങ്ങൾ
വർഗ്ഗം:സസ്യശാസ്ത്രം
സർപ്പാഗ്രം

കുറച്ചുദൂരം ശയാന സസ്യം പോലെ വളർന്ന ശേഷം ശാഖാഗ്രങ്ങൾ മുകളിലേക്ക് ഉയർന്നു വളരുന്ന ഇഴവള്ളി സസ്യങ്ങളാണ് **സർപ്പാഗ്രം** - **Decumbent**. പത്തി ഉയർത്തി നിൽക്കുന്ന പാമ്പിനെ ഓർമ്മപ്പെടുത്തുന്നതിനാൽ ഇത് ഈ പേരിൽ അറിയപ്പെടുന്നു. ട്രൈഡാക്സ് സസ്യങ്ങൾ ഇതിനൊരു ഉദാഹരണമാണ്.

വർഗ്ഗം:സസ്യങ്ങൾ
വർഗ്ഗം:സസ്യശാസ്ത്രം
വിസാരിതം

[thumb|right|250px|[തഴുതാമ ഒരു വിസാരിത സസ്യം]]

നിരവധി ശാഖോപശാഖകളായി ഭൂപ്രതലത്തിൽ പടർന്നു വളരുന്ന ഇഴവള്ളി സസ്യങ്ങളാണ് **വിസാരിതം ** - **Diffuse**. പ്രധാന കാണ്ഡത്തിൽ നിന്നും ദൂരത്തിൽ പടർന്നു വളരുന്നു. തഴുതാമ ഇതിനൊരു ഉദാഹരണമാണ്.

വർഗ്ഗം:സസ്യങ്ങൾ
വർഗ്ഗം:സസ്യശാസ്ത്രം
ഇഴവള്ളികൾ

[thumb|right|250px|[തഴുതാമ ഒരു വിസാരിത സസ്യം]]
[thumb|right|250px|[ചെറിയ ഞെരിഞ്ഞിൽ ഒരു ശയാനസസ്യം]]

മണ്ണിന്റെ ഉപരിതലത്തിൽ കിടന്നു വളരുന്ന സസ്യങ്ങളാണ് **ഇഴവള്ളികൾ** - **Trailers**. വള്ളികൾക്ക് മണ്ണുമായി സമ്പർക്കമുണ്ടെങ്കിലും ഇവയ്ക്ക് സമ്പർക്കഭാഗത്ത് വേരുകൾ ഉണ്ടാകുന്നില്ല. 

## ഇനങ്ങൾ
* ശയാനങ്ങൾ
* സർപ്പാഗ്രം
* വിസാരിതം

വർഗ്ഗം:സസ്യങ്ങൾ
വർഗ്ഗം:സസ്യശാസ്ത്രം
വല്ലരികൾ

[thumb|right|250px|[പയർ ഒരു വല്ലരി സസ്യം]]
പറ്റിപ്പിടിച്ചു കയറുവാൻ പ്രത്യേകമായി ആരോഹണ അവയവങ്ങളില്ലാത്ത സസ്യങ്ങളാണ് **വല്ലരികൾ ** - **Twiners**. നീളമുള്ള ലോലമായ കാണ്ഡം മറ്റു സസ്യങ്ങളിലോ സഹായകമായ മറ്റു സംവിധാനങ്ങളിലോ ചുറ്റിപ്പിടിച്ചു വളരുന്നു. പയർ, കാച്ചിൽ എന്നിവ ഇതിനൊരു ഉദാഹരണമാണ്.

വർഗ്ഗം:സസ്യങ്ങൾ
വർഗ്ഗം:സസ്യശാസ്ത്രം
മൂഡിൽ

**മൂഡിൽ** പിഎച്ച്പിയിൽ എഴുതിയതും ഗ്നു ജനറൽ പബ്ലിക് ലൈസൻസിന് കീഴിൽ വിതരണം ചെയ്യുന്നതുമായ ഒരു സ്വതന്ത്രവും ഓപ്പൺ സോഴ്‌സ് ലേണിംഗ് മാനേജ്‌മെന്റ് സിസ്റ്റമാണ്.സ്‌കൂളുകൾ, സർവ്വകലാശാലകൾ, ജോലിസ്ഥലങ്ങൾ, മറ്റ് മേഖലകൾ തുടങ്ങിയവയിൽ സംയോജിപ്പിച്ചു കൊണ്ടുള്ള പഠനം, വിദൂര വിദ്യാഭ്യാസം, ഫ്ലിപ്പ് ചെയ്‌ത ക്ലാസ് റൂം, മറ്റ് ഓൺലൈൻ പഠന പദ്ധതികൾ എന്നിവയ്‌ക്കായി മൂഡിൽ ഉപയോഗിക്കുന്നു.

ഓൺലൈൻ കോഴ്‌സുകൾക്കൊപ്പം ഇഷ്‌ടാനുസൃത വെബ്‌സൈറ്റുകൾ സൃഷ്‌ടിക്കുകയും കമ്മ്യൂണിറ്റി-സോഴ്‌സ് പ്ലഗിനുകൾ അനുവദിക്കുകയും ചെയ്യുന്നു.
## അവലോകനം

ഓൺലൈൻ കോഴ്‌സുകൾ സൃഷ്‌ടിക്കാൻ അധ്യാപകരെ സഹായിക്കുക എന്ന ലക്ഷ്യത്തോടെയും ഉള്ളടക്കത്തിന്റെ സംവേദനത്തിലും സഹകരണത്തോടെയുള്ള നിർമ്മാണത്തിലും ശ്രദ്ധ കേന്ദ്രീകരിക്കുക എന്ന ലക്ഷ്യത്തോടെയാണ് മൂഡിൽ യഥാർത്ഥത്തിൽ വികസിപ്പിച്ചെടുത്തത്. മൂഡിലിന്റെ ആദ്യ പതിപ്പ്  ന് പുറത്തിറങ്ങി, ഇപ്പോഴും അതിന്റെ ഡെവലപ്മെന്റ് പ്രവർത്തനങ്ങൾ നടക്കുന്നു.
## തരുന്ന സൗകര്യങ്ങൾ
*ഓൺലൈൻ കോഴ്സുകൾ
*അസൈൻമെന്റ് സമർപ്പിക്കൽ
*കോഴ്സ് മെറ്റീരിയൽ ചേർക്കൽ
*ചാറ്റിങ്ങ് സൗകര്യം
*വിക്കി
*ചർച്ചാവേദി

## അവംലംബം
 

വർഗ്ഗം:സ്വതന്ത്ര സോഫ്റ്റ്‌വെയർ
വർഗ്ഗം:സ്വതന്ത്ര വിദ്യാഭ്യാസ സോഫ്റ്റ്‌വെയറുകൾ
പാറമരം

പശ്ചിമഘട്ടതദ്ദേശവാസിയായ ഒരു മരമാണ് **പാറമരം**. . **പാറ, പുര** എന്നെല്ലാം പേരുകളുണ്ട്. 20 മീറ്ററോളം ഉയരം വയ്ക്കും. തീയിടൽ കൊണ്ടും കാലിമേയ്ക്കലാലും വലിയ പ്രദേശങ്ങൾ ആകെ വ്യാവസായിക തോട്ടങ്ങളാക്കി മാറ്റിയതുമെല്ലാം പാറമരത്തിനെ ഒരു വംശനാശഭീഷണിയുള്ള മരമാക്കിത്തീർത്തു. ഇപ്പോൾ ബാക്കിയുള്ള മരങ്ങളിൽ മിക്കവയും അഗസ്ത്യകൂടം മലനിരകളിൽ ഒതുങ്ങിയിരിക്കുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ക്ലൂസിയേസീ
വർഗ്ഗം:ഗാർസീനിയ
വർഗ്ഗം:കേരളത്തിലെ സസ്യജാലം
ശ്രീ നയിനാർ ദേവ ക്ഷേത്രം

## ശ്രീ നയിനാർ ദേവ ക്ഷേത്രം

തിരുവനന്തപുരം ജില്ലയിൽ പൂവാർ - നെയ്യാറ്റിൻകര  റോഡിലാണ് അരുമാനൂർ. അവിടെയാണ് അരുമാനൂർ ദേവക്ഷേത്രം. 

## ഐതിഹ്യം
ഒരു മഹർഷിയുടെ വാസ സ്ഥലമായിരുന്നു, ക്ഷേത്രം നിൽക്കുന്ന സ്ഥലം. ആ മഹർഷിയ്ക്ക് ശിവനും പാർവതിയും നയിനാരും നാച്ചിയാരുമായി വന്ന് ദർശനം നൽകിയത്രെ. ശിവനേയും പാർവതിയേയും നയിനാരും നാച്ചിയാരുമായി സങ്കൽപ്പിച്ച് പ്രതിഷ്ഠിച്ചിരിക്കുന്നു. 
അഞ്ഞൂറു വർഷങ്ങൾക്ക് മുമ്പ് അമ്പലത്തിന്റെ ഉടമസ്ഥരായ ബ്രാഹ്മണർക്ക് ദേശം വിട്ടുപോകേണ്ടി വന്നു. അതിനു ശേഷം ക്ഷയിച്ച ഈ ക്ഷേത്രം ശീ നാരായണ ഗുരുദേവന്റെ  നിർദ്ദേശപ്രകാരം നാട്ടുകാർ പുനരുദ്ധരിച്ചു.
## ബാലാലയ പ്രതിഷ്ഠ
പുനപ്രതിഷ്ഠയ്ക്കുവേണ്ടി ശ്രീ നാരായണ ഗുരു പ്രതിഷ്ഠയെ കൊല്ലവർഷം 1088 ഇടവമാസത്തിലെ ഒരു ഞായറാഴ്ച ബാലാലയത്തിലേക്ക് മാറ്റി പ്രതിഷ്ഠിച്ചു.

## പുനഃപ്രതിഷ്ഠ
കൊല്ലവർഷം 1109 മകരം 8ന്  ശ്രീ നാരായണ ഗുരുവിന്റെ വത്സല ശിഷ്യൻ **ശാന്തി സ്വാമി** എന്ന **ഭൈരവൻ സ്വാമി** പുനഃപ്രതിഷ്ഠ നടത്തി. അതിനുള്ള തന്ത്രകർമ്മങ്ങൾ ചെയ്തത് **രാമരു ഷണ്മുഖദാസ് സ്വാമി**യാണ്.

## മറ്റു പ്രതിഷ്ഠകൾ
നാച്ചിയാർ, ദുർഗ്ഗ, ഗണപതി, നാഗർ എന്നീ മൂർത്തികൾ കൂടിയുണ്ട്.

## നയിനാർ പതികം
ശ്രീ നാരായണ ഗുരു ശ്രീ നയിനാർ ദേവനെ സ്തുതിച്ചുകൊണ്ടെഴുതിയതാണ് **നയിനാർ പതികം** എന്ന തമിഴ് തേവാരം.
## അവലംബം
*ശാന്തം ത്രൈമാസിക,ഏപ്രിൽ2013
*http://trivandrumdistrict.blogspot.in/2011/11/arumanoor.html
*http://www.orkut.com/Main#CommMsgs?tid=5606153359101480556&cmm=37292741&hl=en 
*http://sreenainar.blogspot.in/


വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
ബക്ക് കൺവർട്ടർ

ഒരു നിശ്ച്ചീത അളവിലുള്ള ഡീസീ വൈദ്യുതി അതിലും താഴ്ന്ന അളവിലുള്ള ഡീസീ വൈദ്യുതിയായി മാറ്റുന്ന പവർ ഇലക്ട്രോണിക്സ് സർക്യൂട്ടാണ് **ബക്ക് കൺവർട്ടർ**.

വർഗ്ഗം:ഇലക്ട്രോണിക്സ്
കളം

നെല്ല് കൊയ്തു കൊണ്ടുവന്ന് വയ്ക്കാനും മെതിയ്ക്കാനും തയ്യാറാക്കുന്ന സ്ഥലമാണ് **കളം**. കളം കയറുക എന്നത് കൊയ്ത്തു മെതിയിലെ ഒരു പ്രയോഗമാണ്. 

## നിർമ്മാണം
കളം കയറ്റുന്നതിനായി തിരഞ്ഞെടുക്കുന്ന സ്ഥലം നന്നായി പുല്ലൊക്കെ ചെത്തിമാറ്റി വൃത്തിയാക്കുന്നു. കളം ചെത്തുക എന്നാണ് ഇതിനെ പറയുക. ശേഷം മേൽമണ്ണ് വെള്ളത്തിൽ കുതിർത്ത്, കുഴച്ച് കൊട്ടോടി കൊണ്ട് അടിച്ച് ഉറപ്പിച്ച് ബലപ്പെട്ടുത്തുന്നു. കുറച്ച് സമയം വലിയാനിട്ടശേഷം ചാണകം മെഴുകി കളം ഭംഗിയാക്കുന്നു. പാടത്തിനടുത്തോ വീട്ടുമുറ്റത്തോ ഒരുക്കുന്ന ഇത് ഒരു താൽക്കാലിക സംവിധാനമാണ്.

## ചൊല്ല്
*കളപറിച്ചാൽ കളം നിറയും

വർഗ്ഗം:നെല്ല്
പതം

കൊയ്ത്തിനുള്ള കൂലി അഥവാ കർഷകതൊഴിലാളികൾക്കുള്ള ഓഹരിയാണ് പതം. പണ്ടുകാലങ്ങളിൽ കൂലി പണമായി കൊടുക്കുന്നതിനു പകരം ഒരു നിശ്ചിത അളവ്(ശതമാനം) നെല്ലാണ് കൂലിയായി കൊടുത്തിരുന്നത്.സാധാരണ ജനങ്ങൾക്ക് ക്രയവിക്രയത്തിനായി പണം ലഭ്യമല്ലാതിരുന്ന ഒരു അവസ്ഥയിലായിരുന്നു അന്ന്. നെല്ലായിട്ട് തൊഴിലാളിക്ക് കൊടുക്കുന്ന ഈ ദിവസക്കൂലിയെ **വല്ലി** എന്നും പറയുന്നു.

## പതം അളക്കുക
കളത്തിൽ കറ്റ മെതിച്ച് നെല്ല് കൂട്ടിയിട്ട ശേഷം അളന്ന (പൊലി അളക്കുക എന്ന് പറയും) ശേഷം കൊയ്ത്ത് കൂലിയായി പതം അളന്ന് തൊഴിലാളിക്ക് അളന്നു കൊടുക്കുന്നതിനെയാണ് പതം അളക്കുക എന്ന് പറയുന്നത്.

## ഇതും കാണുക
* ബാർട്ടർ സമ്പ്രദായം
* കളം
* നെല്ല്

വർഗ്ഗം:നെല്ല്
വർഗ്ഗം:കൃഷി
പൊലി

നെല്ലിന്റെ വിളവെടുപ്പുമായി ബന്ധപ്പെട്ട ഒരു ചടങ്ങാണ് **പൊലി**. കൊയ്ത് കൊണ്ടുവന്ന നെൽകറ്റകൾ മെതിക്കളത്തിൽ മെതിച്ച് കിട്ടുന്ന നെല്ല് അതേ പടി കൂട്ടിയിടുന്നതിനെയാണ് പൊലി എന്ന് പറയുന്നത്.

## പൊലി അളക്കുക
മെതിച്ച് കൂട്ടിയിടുന്ന പൊലി അളന്ന് കൊയ്ത്ത് കൂലിയായി പതം അളന്ന് തൊഴിലാളിക്ക് നൽകിയ ശേഷം കർഷകർ അളന്നെടുക്കുന്നതിനെയാണ് പൊലി അളക്കുക എന്ന് പറയുന്നത്.

## ഇതും കാണുക
* പുത്തരി
* കളം
* പതം

വർഗ്ഗം:നെല്ലുമായി ബന്ധപ്പെട്ട ആചാരങ്ങൾ
നെല്ലും നീരും വയ്ക്കുക

നെല്ലുമായി ബന്ധപ്പെട്ട് ക്രിസ്തീയ  വിശ്വാസപ്രകാരമുള്ള ഒരു ആചാരമാണ് **നെല്ലും നീരും വയ്ക്കുക** . പ്രത്യേകിച്ചും മാർത്തോമാ സഭാവിശ്വാസികൾക്കിടയിലാണ് ഇത് നിലനിന്നിരുന്നത്. വിവാഹശേഷം മണവാളനും മണവാട്ടിയും ഗ്രഹപ്രവേശം നടത്തുമ്പൊൾ നാത്തൂൻ (കല്യാണചെക്കന്റെ സഹോദരി) വിളക്ക്, കിണ്ടി, കിണ്ണം ഇവയോടു കൂടി വിവാഹിതരുടെ നെറ്റിയിൽ നെല്ലും നീരും വയ്ക്കുന്നു.

## അവലംബം

വർഗ്ഗം:നെല്ലുമായി ബന്ധപ്പെട്ട ആചാരങ്ങൾ
വർഗ്ഗം:ക്രൈസ്തവാചാരങ്ങൾ
സ്വാതി റെഡ്ഡി

ഒരു ദക്ഷിണേന്ത്യൻ ചലച്ചിത്ര നടിയും ടെലിവിഷൻ അവതാരകയുമാണ് **സ്വാതി റെഡ്ഡി**. **കളേഴ്സ് സ്വാതി** എന്ന പേരിലും അറിയപ്പെടുന്ന സ്വാതി റെഡ്ഡി തെലുങ്ക് ടെലിവിഷൻ ചാനലായ മാ ടിവി പരിപാടിയായിരുന്ന കളേഴ്സിന്റെ അവതാരകയായിരുന്നു. ചില ചെറിയ വേഷങ്ങൾക്ക് ശേഷം സ്വാതി റെഡ്ഡി ആദ്യമായി നായികയായി അഭിനയിച്ചത് തമിഴ് സിനിമയായ സുബ്രമണ്യപുരത്തിലായിരുന്നു. തെലുങ്ക് ചിത്രമായ അഷ്ട ചമ്മയിലെ കഥാപാത്രം സ്വാതി റെഡ്ഡിക്ക് മികച്ച പ്രേക്ഷക പ്രശംസ നേടിക്കൊടുക്കുകയും മികച്ച നടിക്കുള്ള ഫിലിം ഫെയർ, നന്ദി അവാർഡുകൾ നേടിക്കൊടുക്കുകയും ചെയ്തു. മൂന്നോളം ചിത്രങ്ങളിൽ സ്വാതി പാടുകയും ചെയ്തിട്ടുണ്ട്.

## ചലച്ചിത്രങ്ങൾ
### അഭിനയിച്ചവ

### പാടിയവ

### ശബ്ദം നൽകിയവ

## അവലംബം

## പുറം കണ്ണികൾ

*
തോമിസം

[thumb|200px|right|[തോമസ് അക്വീനാസ്]]
തത്ത്വചിന്തകനും, ദൈവശാസ്ത്രജ്ഞനും, വേദപാരംഗതനുമായ തോമസ് അക്വീനാസിന്റെ ആശയങ്ങളേയും രചനാസഞ്ചയത്തേയും ആശ്രയിക്കുന്ന ദർശനവ്യവസ്ഥയാണ് **തോമിസം**.  തത്ത്വചിന്തയിൽ അരിസ്റ്റോട്ടിലിന്റെ രചനകൾക്കെഴുതിയ വ്യാഖ്യാനമാണ് അക്വീനാസിന്റെ മുഖ്യ സംഭാവന. അദ്ദേഹത്തിന്റെ *ദൈവശാസ്ത്രസംഗ്രഹം* (സമ്മാ തിയോളജിയേ) എന്ന കൃതി, മദ്ധ്യകാല ദൈവശാസ്ത്രത്തിലെ ഏറ്റവും പ്രധാനരചനകളിലൊന്നായിരുന്നു. തത്ത്വചിന്തയുടേയും ദൈവശാസ്ത്രത്തിന്റെയും പാഠ്യപദ്ധതികളുടെ ഭാഗമായി അത് ഇന്നും തുടർന്നു. "മാലാഖാമാർക്കൊപ്പമുള്ള വേദപാരംഗതൻ" (ഡോക്ടറിസ് എയ്ഞ്ചലസി) എന്ന ചാക്രികലേഖത്തിൽ പത്താം പീയൂസ് മാർപ്പാപ്പ, അക്വീനാസിന്റെ മുഖ്യസിദ്ധാന്തങ്ങളുടെ അടിത്തറയെ ആശ്രയിച്ചല്ലാതെ കത്തോലിക്കാസഭയുടെ പ്രബോധങ്ങൾ മനസ്സിലാക്കാനാവില്ലെന്നു പ്രഖ്യാപിച്ചു:

ഇരുപതാം നൂറ്റാണ്ടിൽ കത്തോലിക്കാസഭയിൽ നടന്ന സമഗ്രനവീകരണസംരംഭമായ രണ്ടാം വത്തിക്കാൻ സൂനഹദോസ് അക്വീനാസിന്റെ ചിന്താവ്യവസ്ഥയെ 'അനശ്വരദർശനം' എന്നു പുകഴ്ത്തി.

## അവലംബം


വർഗ്ഗം:തത്ത്വശാസ്ത്രം
വർഗ്ഗം:ദൈവശാസ്ത്രം
കഴ

ഉയർന്ന കണ്ടത്തിൽ നിന്ന് (മേക്കണ്ടത്തിൽ നിന്ന്) താഴേക്ക് വെള്ളം വാർക്കാൻ വരമ്പുകളിലുണ്ടാകുന്ന നീർവാർച്ച സംവിധാനമാണ് **കഴ** അഥവാ **കഴാക**. വയലിൽ വെള്ളം കയറ്റുന്നതിനും ഇറക്കുന്നതിനും ഉള്ള ചാൽ, തൂമ്പ് എന്നും ഇതിനെ പറയാം. ചില പ്രദേശങ്ങളിൽ ഇതിന് **മടയിടുക** എന്നും പറയും.

thumb|250px|ഒരു താൽക്കാലിക കഴ സംവിധാനം

## ഇതും കാണുക
* നെല്ല്
* വരമ്പ്
* കണ്ടം
* കളം

വർഗ്ഗം:കൃഷി
വർഗ്ഗം:നെല്ല്
പതിര്

അകത്ത് അരിയില്ലാത്ത നെല്ലിനെയാണ് **പതിര്** എന്ന് വിളിക്കുന്നത്. പരിചരണത്തിന്റെ പാകപ്പിഴയും കീടങ്ങളുടെ ആക്രമണവും വിത്തിന്റെ ജനിതകമായ പ്രത്യേകതകളുമാണ് പതിരുണ്ടാകുന്നതിന് കാരണം. കൃഷിയിലെ വിളവ് കുറയാൻ പതിര് കാരണമാകുന്നു.

## പ്രയോഗം
നെല്ലും പതിരും തിരിച്ചറിയുക എന്നൊരു പ്രയോഗം വ്യാപകമായി ഉപയോഗിക്കുന്നുണ്ട്. തെറ്റും ശരിയും അല്ലെങ്കിൽ നല്ലതും ചീത്തയും എന്ന് അർഥം. പാഴ് വാക്കു പറയുന്നതിനെ പതിരിനോട് ഉപമിക്കാറുണ്ട്.

## പഴംഞ്ചൊല്ല്
*പഴംഞ്ചൊല്ലിൽ പതിരില്ല.
*പോയാണ്ടിൽ പൊന്ന് വിളഞ്ഞു, ഈയാണ്ടിൽ പതിര് വിളഞ്ഞു.
*പാലിൽ പിഴച്ചാൽ പതിര്.

വർഗ്ഗം:നെല്ല്
എസ്.ആർ. പുട്ടണ്ണ

കന്നട ചലച്ചിത്ര സംവിധായകരിൽ പ്രമുഖനായിരുന്നു **എസ്.ആർ. പുട്ടണ്ണ** (1933  - 1985).  1933 ഡിസംബർ 1 -ന് മൈസൂറിലുള്ള കനഗാൾ ഗ്രാമത്തിൽ ജനിച്ചു.  കന്നടയിൽ സാധാരണ ചിത്രങ്ങൽ അവതരിപ്പിച്ച ഇദ്ദേഹം മലയാളം, തമിഴ്, തെലുങ്ക്, ഹിന്ദി എന്നീ ഭാഷകളിലും ചിത്രങ്ങൾ നിർമിച്ചിട്ടുണ്ട്.  അദ്ദേഹത്തിന് മൂന്നു നാഷണൽ ഫിലിം അവാർഡുകളും അനവധി കർണാടക സ്റ്റേറ്റ് ഫിലിം അവാർഡുകളും ലഭിച്ചിട്ടുണ്ട്.

## വ്യക്തിജീവിതം
സുബ്രാവതി രാമസ്വാമി സീതാരാമ ശർമ അഥവാ *എസ്.ആർ. പുട്ടണ്ണ കനഗാൾ* എന്നായിരുന്നു അദ്ദേഹം അറിയപ്പെട്ടിരുന്നത്.  ഒരു ദരിദ്ര കുടുംബത്തിലായിരുന്നു അദ്ദേഹത്തിന്റെ ജനനം.  ജീവിതത്തിൽ ഒരു നല്ല ജോലികിട്ടൻ പലവിധ കഷ്ടതകൾ സഹിക്കേണ്ടിവന്നു.  അന്നന്നത്തെ അപ്പത്തിനായി ഒരു ക്ലീനറായും സെയിൽസ്മാനായും അദ്ധ്യാപകനായു അദ്ദേഹം പണിയെടുത്തു.  ഒടുവിൽ കിട്ടിയ ഒരു പരസ്യബാലന്റെ ജോലി അദ്ദേഹത്തിനെ ചലച്ചിത്രത്തിലേക്ക് അടുപ്പിക്കുകയും ചലച്ചിത്ര സവിധായകനായ ബി.ആർ. പന്തലുവിന്റെ ഡ്രൈവറും സഹായിയും മായി തുടരുകയും ചെയ്തു.
## മരണം
*മസാണ്ട ഹൂവു* എന്ന കന്നട ചലച്ചിത്രത്തിന്റെ തയാറെടുപ്പിനിടെ 1985 ജൂൺ 5-ന് ബാംഗ്ലൂരിൽ അദ്ദേഹം അന്തരിച്ചു.

## പുരസ്കാരങ്ങൾ
### നാഷണൽ ഫിലിം അവാർഡ്

*1969 — നഷണൽ ഫിലിം അവർഡ് (ബസ്റ്റ് തിരക്കഥ) — ഗജ പൂജ
*1969 — നാഷണൽ ഫിലിം അവാർഡ് (ബെസ്റ്റ് ഫീച്ചർ ഫിലിം കന്നട) — ഗജ പൂജ
*1972 — നാഷണൽ ഫിലിം അവാർഡ് (ബെസ്റ്റ് ഫീച്ചർ ഫിലിം കന്നട) — ശരപഞ്ചര

### ഫിലിംഫെയർ അവാർഡ് സൗത്ത്
*1973 — ബെസ്റ്റ് കന്നട സംവിധായകൻ — എടകല്ലു ഗുഡട മേള
*1979 — ബെസ്റ്റ് കന്നട സംവിധായകൻ — ധർമ്മസേര
*1981 — ബെസ്റ്റ് കന്നട സംവിധായകൻ — രഗനനയാകി

### കർണാടക സ്റ്റേറ്റ് ഫിലിം അവാർഡ്
*1967-68 — ബെസ്റ്റ് രണ്ടാമത്തെ ഫിലിം — ബെല്ലിമോഡ
*1969-70 — ബെസ്റ്റ് ഒന്നാമത്തെ ഫിലിം — ഗജപൂജ
*1970-71 — ബെസ്റ്റ് ഒന്നാമത്തെ ഫിലിം — ശരപഞ്ചര
*1972-73 — ബെസ്റ്റ് രണ്ടാമത്തെ ഫിലിം — നാഗരഹാവു
*1975-76 — ബെസ്റ്റ് നാലാമത്തെ ഫിലിം — കഥാ സംഗമ
## അവലംബം

## പുറത്തേക്കുള്ള കണ്ണികൾ
*ദി ഹിന്ദുവിൽ നിന്ന്  എസ്.ആർ. പുട്ടണ്ണ
*കന്നട ഇന്ത്യൻഫിലിം ട്യൂബിൽ നിന്ന് എസ്.ആർ. പുട്ടണ്ണ

വർഗ്ഗം:മലയാളചലച്ചിത്രസംവിധായകർ
വിശ്വാസത്തിന്റെ വെളിച്ചം

ഫ്രാൻസിസ് മാർപ്പാപ്പയുടെ ആദ്യ ചാക്രികലേഖനമാണ് **വിശ്വാസത്തിന്റെ വെളിച്ചം** (**Lumen fidei**). സ്ഥാനമൊഴിഞ്ഞ ഇമരെറ്റിസ് ബനഡിക്ട് പതിനാറാമൻ മാർപ്പാപ്പാ ആദ്യ കരട് തയ്യാറാക്കിയ ലേഖനത്തിൽ ഫ്രാൻസിസ് മാർപ്പാപ്പ ചില കാര്യങ്ങൾ കൂട്ടിച്ചേർക്കുകയാണ് ചെയ്തിട്ടുള്ളത്. രണ്ടു മാർപാപ്പമാർ ചേർന്നു തയ്യാറാക്കിയ ചാക്രിക ലേഖമെന്ന പ്രത്യേകതയും ഇതിനുണ്ട്. 

2013 ജൂൺ 29-നാണ് മാർപ്പാപ്പ ഇതിൽ ഒപ്പു വച്ചിരിക്കുന്നത്. ആകെ 88 പേജുള്ള ലേഖനത്തിൽ നാല് അധ്യായങ്ങളും 60 ഖണ്ഡികകളുമുണ്ട്. ചിന്തകരായ റൂസോയും  നീഷെയും ലുഡ്വിഗ് വിറ്റ്ഗൻസ്റ്റിനും മുതൽ റഷ്യൻ നോവലിസ്റ്റ് ദസ്തയേവ്സ്കിയും ഇംഗ്ലിഷ് കവി ടി.എസ്. എലിയറ്റും വരെ ലേഖനത്തിൽ പരാമർശിക്കപ്പെടുന്നുണ്ട്. വിശുദ്ധ മറിയത്തോടുള്ള പ്രാർഥനയോടെയാണ് ചാക്രികലേഖനം അവസാനിക്കുന്നത്. സഭയുടെ പരമ്പരാഗത നിലപാടുകൾക്ക് ഊന്നൽ നൽകുന്ന ലേഖനത്തിൽ സ്ത്രീപുരുഷ ബന്ധത്തിന്റെ ഐക്യമാകുന്ന വിവാഹത്തിന്റെ പ്രാധാന്യത്തെക്കുറിച്ചും വിലയിരുത്തുന്നു. ദുരിതങ്ങൾ അകറ്റാനും തിന്മകൾ വിശദീകരിക്കാനും സാധിക്കാതിരുന്നപ്പോഴും വെളിച്ചത്തിന്റെ മധ്യസ്ഥരാവാൻ കൊൽക്കത്തയിലെ മദർ തെരേസയ്ക്കും അസീസിയിലെ വിശുദ്ധ ഫ്രാൻസിസിനും സാധിച്ചെന്നും ഫ്രാൻസിസ് പാപ്പ ലേഖനത്തിൽ പറയുന്നു. ഇരുളിനെ ചിതറിക്കുന്നതല്ല ഇരുളിൽ നടക്കാൻ സഹായിക്കുന്നതും പാതയിൽ തുണയാകുമെന്നതാണു വിശ്വാസമെന്നും ഇതിൽ വിലയിരുത്തുന്നു.

## അവലംബം

## പുറത്തേക്കുള്ള കണ്ണികൾ
* വിശാസത്തിന്റെ വെളിച്ചം മലയാളത്തിൽ
* വിശ്വാസത്തിന്റെ വെളിച്ചം ഇംഗ്ലീഷിൽ (പിഡിഎഫ്) from vatican.va
* വിശ്വാസത്തിന്റെ വെളിച്ചം മറ്റുഭാഷകളിൽ from vatican.va

വർഗ്ഗം:ചാക്രികലേഖനങ്ങൾ
ആറ്റുകറുക

പശ്ചിമഘട്ടതദ്ദേശവാസിയായ ഒരു ചെറിയ മരമാണ് **ആറ്റുകറുക** . 10 മീറ്ററോളം ഉയരം വയ്ക്കുന്ന ആറ്റുകറുക 700 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു. ആനമലയ്ക്കും തിരുവിതാംകൂറിനും ഇടയിൽ ചിലയിടങ്ങളിൽ മാത്രം കാണുന്ന ഈ മരം വംശനാശഭീഷണി നേരിടുന്നു.

## മറ്റു പേരുകൾ
Mysore gamboge, Sour mangosteen, പുളിമരം, കോളിവല.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
വർഗ്ഗം:ക്ലൂസിയേസീ
വർഗ്ഗം:ഗാർസീനിയ
വർഗ്ഗം:കേരളത്തിലെ സസ്യജാലം
ചെങ്കാലൻ പുള്ള്

ദീർഘദൂരം ദേശാടനം നടത്തുന്ന പക്ഷികളിൽ പ്രമുഖരാണ് 'ഫാൽകോ അമ്യുറെൻസിസ്' എന്ന് ശാസ്ത്രീയ നാമമുള്ള അമ്യൂർ ഫാൽക്കണുകൾ. ദേശാടത്തിനിടെ 22,000 കിലോമീറ്റർ വരെ ഇവ സഞ്ചാരിക്കാരുണ്ടെന്ന് കരുതപ്പെടുന്നു. തെക്കുകിഴക്കൻ സൈബീരിയയിലും വടക്കൻ ചൈനയിലുമാണ് ഇവ പ്രജനനം നടത്താറ്.  ശൈത്യകാലം ചെലവഴിക്കാൻ ഇവ ലോകത്തിന്റെ മറ്റേ അറ്റത്തുള്ള തെക്കേ ആഫ്രിക്കയിലേക്ക് പറക്കുന്നു. ഒക്ടോബറിലും നവംബറിലുമായി ദേശാടത്തിനിടെ മൂന്നാഴ്ചക്കാലത്തോളം ഇവ നാഗാലൻഡിലെ മൊക്കോച്ചുങ് ജില്ലയിലുള്ള ചങ്‌ത്യോ ഗ്രാമത്തിൽ ചേക്കേറാറുണ്ട്. ബ്രഹ്മപുത്രയുടെ കൈവഴിയായ ദൊയാങ് നദിയുടെ തീരത്താണിവ  കൂട്ടത്തോടെയെത്തുന്നത്.
## തീറ്റ
പ്രാണികളും ചിതലുകളുമാണ് ഭക്ഷണം. ദേശാടനത്തിനിടയിൽ തുമ്പികളേയും ഭക്ഷിക്കാറുണ്ട്.
 

പറക്കുമ്പോൾ ചിറകിൽ വെളുത്ത വര കാണാം. ഇരിക്കുമ്പോൾ ചിറകിന്റെ അറ്റം വാലിന്റെ അറ്റം വരെ യാണ്.

## വിതരണം

ഇവ പൂർവഏഷ്യ, ഉത്ത മംഗോളിയൻ പ്രദേശം, ഉത്തര കൊറിയയുടെ ഭാഗങ്ങൾ എന്നിവിടങ്ങളിൽ പ്രജനനം ചെയ്യുന്നു. ഇവ ഇന്ത്യ വഴി ദേശാടനം നടാത്തുന്നു. തായ്ലന്റ്, കമ്പോഡിയ, മാലി ദ്വീപുകൾ, ദക്ഷിണ ആഫ്രിക്ക എന്നിവിടങ്ങളിലേക്കും ദേശാടനം നടത്തുന്നു. ദേശാടനം നടത്തുമ്പോൾ ഇവ 1000മീ. ൽ കൂടുതൽ ഉയരത്തിലാണ് പറക്കുന്നത്.  
ദേശാടനശേഷം തിരിച്ചുള്ള യാത്ര പാത വ്യക്തമായിട്ടില്ല.

## നാഗലാന്റിലെ കൂട്ടക്കൊല
ഓരോവർഷവും ഒന്നേകാൽ ലക്ഷത്തോളം അമ്യൂർ ഫാൽക്കണുകൾ നാഗാലൻഡിൽ വേട്ടയാടപ്പെടുന്നുണ്ടെന്നാണ് അന്താരാഷ്ട്ര സംഘടനകളുടെ കണക്ക്.  ദേശാടത്തിനിടെ നാഗാലൻഡിലെ മൊക്കോച്ചുങ് ജില്ലയിലുള്ള ചങ്‌ത്യോ ഗ്രാമത്തിൽ എല്ലാ ഒക്ടോബറിലും നവംബറിലുമെത്തുന്ന അമ്യൂർ ഫാൽക്കണുകളെ കൂട്ടത്തോടെ കൊലപ്പെടുത്തുന്നതായി പരിസ്ഥിതി പ്രവർത്തകർ പരാതിപ്പെട്ടിരുന്നു. പക്ഷികളെ വലവിരിച്ചു പിടിച്ച്  കൊന്നുതിന്നാറാണ് പതിവ്. ദേശാടനക്കിളികളെ സംരക്ഷിക്കാനുള്ള അന്താരാഷ്ട്ര ഉടമ്പടിയിൽ ഒപ്പുവെച്ച ഇന്ത്യ ഈ പ്രാപ്പിടിയന്മാർക്ക് സുരക്ഷിത പാതയൊരുക്കാൻ ബാധ്യസ്ഥരാണെന്ന് അന്താരാഷ്ട്ര സംഘടനകൾ ചൂണ്ടിക്കാട്ടിയതിനെത്തുടർന്ന്  ഒക്ടോബറിലും നവംബറിലും ജില്ലയിൽ വന്യമൃഗവേട്ടയ്ക്ക് പൂർണ നിരോധനമേർപ്പെടുത്താൻ തീരുമാനിച്ചിട്ടുണ്ട്. 
## അവലംബം

## പുറം കണ്ണികൾ
* (Eastern Red-footed Falcon =) Amur Falcon – Species text in The Atlas of Southern African Birds.
*Oiseaux Photos
*
*
*

വർഗ്ഗം:ദേശാടനപ്പക്ഷികൾ
വർഗ്ഗം:ദക്ഷിണാഫ്രിക്കയിലെ പക്ഷികൾ
ചാത്തക്കടമ്പ്

7 മീറ്ററോളം പൊക്കം വയ്ക്കുന്ന ഒരു ചെറിയ മരമാണ് **കൈര, കയര** എന്നെല്ലാം അറിയപ്പെടുന്ന **ചാത്തക്കടമ്പ്**.. ഇന്ത്യ, ബംഗ്ലാദേശ്, മ്യാന്മർ എന്നിവിടങ്ങളിൽ കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
കമ്പുളി

5 മീറ്ററോളം ഉയരം വയ്ക്കുന്ന ഒരു ചെറിയ ചെടിയാണ് **കമ്പുളി**. . 600 മീറ്റർ വരെയുള്ള നിത്യഹരിതവനങ്ങളിലെ അടിക്കാടുകളായി കാണുന്നു. കേരളത്തിൽ മിക്കയിടത്തും കാണാറുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ചിത്രങ്ങൾ 

വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:സ്റ്റിമോണുറാസി
വർഗ്ഗം:കേരളത്തിലെ സസ്യജാലം
ഹരിലാൽ ഗാന്ധി

മോഹൻദാസ് കരംചന്ദ് ഗാന്ധിയുടെ മൂത്ത പുത്രനായിരുന്നു **ഹരിലാൽ മോഹൻദാസ് ഗാന്ധി** (ദേവനാഗരി: हरीलाल गांधी), (1888&nbsp;– 18 ജൂൺ 1948).

## ആദ്യകാല ജീവിതം
ഇന്ത്യാചരിത്രത്തിൽ ഋഷിതുല്യനായി ജീവിച്ച, ഇന്ത്യയുടെ രാഷ്ട്രപിതാവായി കണക്കാക്കപ്പെടുന്ന ഗാന്ധിജി, തന്റെ മൂത്തപുത്രന്റെ കാര്യത്തിൽ തികഞ്ഞ പരാജയമായിരുന്നു. തന്റെ ആദ്യപുത്രൻ പിറന്നപ്പോൾ ഗാന്ധിജിയ്ക്ക് 18 വയസായിരുന്നു. ദക്ഷിണാഫ്രിക്കയിൽ വെച്ച് 1888 സെപ്തംബറിൽ ഹരിലാലിന് 6 മാസം പ്രായമുള്ളപ്പോളായിരുന്നു ഗാന്ധിജി നിയമപഠനാർത്ഥം ലണ്ടനിലേയ്ക്ക് പോയത്. അതുകൊണ്ട് തന്നെ ഇളയകുട്ടികളുടെ ബാല്യകാലദിനങ്ങളിൽ അവരോടൊപ്പം ചിലവഴിക്കാനായെങ്കിലും ഹരിലാലിന്റെ കാര്യത്തിൽ അത് നടന്നില്ല.

ദക്ഷിണാഫ്രിക്കയിലായിരുന്നപ്പോൾ ഒരു ഇന്ത്യൻ സുഹൃത്ത് ഗാന്ധിജിയുടെ കുട്ടികളെ സ്കോളർഷിപ്പോടു കൂടി പഠിപ്പിക്കുന്നതിനായി ഇംഗ്ലണ്ടിലേയ്ക്കയക്കാൻ സഹായിക്കാമെന്നേറ്റു. എന്നാൽ ഗാന്ധിജി അതിനെ എതിർക്കുകയും സ്കോളർഷിപ്പിന്, കൂടുതൽ അർഹരായ മറ്റ് രണ്ട് കുട്ടികളെ അതിനായി തെരഞ്ഞെടുക്കുകയും ചെയ്തു.

## ഗാന്ധിയിൽ നിന്നും അകലെ
തന്റെ പിതാവിനെപ്പോലെ ഇംഗ്ലണ്ടിൽ പോയി നിയമം പഠിച്ച് ഒരു വക്കീൽ ആവുകയെന്നത് വലിയ സ്വപ്നമായി കൊണ്ടുനടന്നിരുന്ന ഹരിലാലിന് പിതാവിന്റെ ഈ തീരുമാനം വലിയ ആഘാതമായി. അതോടെ ഹരിലാൽ ഗാന്ധിജിയോട് അകന്നു. തന്റെ പിതാവ് വിശ്വസിക്കുകയും പ്രചരിപ്പിക്കുകയും ചെയ്തിരുന്ന നയങ്ങൾക്കെതിരായിരുന്നു പിന്നീടദ്ദേഹത്തിന്റെ ജീവിതം. 

ഗാന്ധിയുടെ സഹിഷ്ണുത, സത്യാന്വേഷണം, അഹിംസ, വിദേശവസ്ത്രങ്ങളോടുള്ള എതിർപ്പ് തുടങ്ങിയ നയങ്ങളെ ഹരിലാൽ പരസ്യമായി എതിർത്തു. മുഴുക്കുടിയനായി, ചൂതുകളിക്കാരനായി, ബ്രിട്ടണിൽ നിർമ്മിച്ച, ഇറക്കുമതി ചെയ്ത തുണിത്തരങ്ങൾ വിറ്റ് അദ്ദേഹം ജീവിതം നീക്കി.

## മതപരിവർത്തനം
ഇടക്കാലത്ത് ഇസ്ലാം മതം സ്വീകരിച്ച് അബ്ദുല്ലാഗാന്ധി എന്ന പേര് സ്വീകരിച്ച ഹരിലാൽ മരണത്തിന് മുമ്പ്തന്നെ തിരിച്ച് ആര്യസമാജത്തിൽ ചേരുകയുണ്ടായി

## കുടുംബം
ഹരിലാൽ ഗുലാബ് ഗാന്ധിയെ വിവാഹം കഴിച്ചു. അവർക്ക് അഞ്ച് മക്കളുമുണ്ടായി. അതിൽ ഏറ്റവും ഇളയവളായ റാമി ബെന്നിന്റെ പുത്രിയായ നീലം പരീഖ്, "ഗാന്ധിജീസ് ലോസ്റ്റ് ജ്യൂവൽ: ഹരിലാൽ ഗാന്ധി" എന്ന പേരിൽ ഹരിലാൽ ഗാന്ധി എന്ന പുസ്തകമെഴുതിയിട്ടുണ്ട്.

## ഗാന്ധിജിയുടെ ശവസംസ്കാരച്ചടങ്ങിൽ
കുടിച്ചു ലക്കില്ലാതെയാണ് ഗാന്ധിജിയുടെ ശവസംസ്കാരച്ചടങ്ങിൽ ഹരിലാലെത്തിയത്. ആരും കാണാതെ ആരും ഗൗനിക്കാതെ ദു:ഖിതരായ ജനങ്ങളിലൊരാളായി, രാംദാസ് തന്റെ സ്ഥാനത്ത് നിന്ന് പിതാവിന്റെ ചിതയ്ക്ക് തീകൊളുത്തുന്നത് അദ്ദേഹം മൂകസാക്ഷിയായി നിന്ന് വീക്ഷിച്ചു.

## "ഗാന്ധി: മൈ ഫാദർ"
ഗാന്ധിജിയ്ക്കും ഹീരാലാലിനുമിടയിലെ അന്ത:സംഘർഷങ്ങളെ പ്രതിപാദിക്കുന്ന സിനിമയാണ് *ഗാന്ധി: മൈ ഫാദർ*. 2007 ആഗസ്ത് 3-ന് പുറത്തിറങ്ങിയ ഈ ചിത്രത്തിന്റെ സംവിധാനം ഫിറോസ് അബ്ബാസ് ഖാനും നിർമ്മാണം അനിൽ കപൂറും ആണ്. ഹീരാലാലായി അക്ഷയ് ഖന്ന അഭിനയിച്ചു. 

## അവലംബം
 

വർഗ്ഗം:മഹാത്മാ ഗാന്ധി
വർഗ്ഗം:ഹിന്ദുമതത്തിൽനിന്ന് ഇസ്ലാമിലേക്ക് പരിവർത്തനം ചെയ്തവർ
വളർമണി

5 മീറ്ററോളം വളരുന്ന ഒരു കുറ്റിച്ചെടിയാണ് **വളർമണി**. .1200 മീറ്റർ വരെ ഉയരമുള്ള നിത്യഹരിതവനങ്ങളുടെ ഓരങ്ങളിൽ കാണുന്നു. പശ്ചിമഘട്ടം മുതൽ മലേഷ്യ വരെയുള്ള സ്ഥലങ്ങളിൽ കാണപ്പെടുന്നു. ഔഷധഗുണങ്ങളുണ്ട്.

## മറ്റു പേരുകൾ
ആനപ്പെരല, ചാവക്കമ്പ്, ചാവെട്ടി, ചൊകട്ടി, ശീലാന്തി, വെള്ളശീലാന്തി.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ചിത്രങ്ങൾ
* http://www.iucnredlist.org/details/34553/0

വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ജ്യോതി (നെല്ല്)

thumb|250px|ജ്യോതി ഇനത്തിന്റെ അരി
പട്ടാമ്പി പ്രാദേശിക കാർഷിക ഗവേഷണ കേന്ദ്രത്തിൽ പുനരുദ്ധീകരിച്ച ഒരു പുതിയ ഇനം നെല്ലിനമാണ് **ജ്യോതി** (പി.ടി.ബി. 39). അത്യുൽപാദനശേഷിയുള്ള ഒരിനമാണിത്. കേരളത്തിൽ വ്യാപകമായി കൃഷി ചെയ്തുവരുന്നു.

## പ്രത്യേകതകൾ
മൂന്ന് പൂവും കൃഷിചെയ്യാവുന്ന ഗണത്തിൽപ്പെട്ട ഒരിനമാണിത്. മൂപ്പ് 105 മുതൽ 110 ദിവസം വരെ. ഒരു ഹെക്റ്ററിന് 6 ടൺ വരെ വിളവ് ലഭിക്കുന്നു. മറ്റിനങ്ങളെ അപേക്ഷിച്ച് വിളവ് താരതമ്യേന കൂടുതലാണ്. അരിക്ക് ചുവപ്പുനിറമാണുള്ളത്. ബ്ലാസ്റ്റ്, മുഞ്ഞ തുടങ്ങിയവയെ ഭാഗികമായി ചെറുത്തുനിൽക്കാനുള്ള കഴിവുണ്ട്.

## ദോഷങ്ങൾ
പോളരോഗം വളരെ പെട്ടെന്ന് ബാധിക്കുന്നു. വിളഞ്ഞ് കഴിഞ്ഞാൽ കതിരിലെ മണികൾ പെട്ടെന്ന് കൊഴിഞ്ഞു തുടങ്ങും.
thumb|250px|ജ്യോതി നെൽ വിത്ത്
## അവലംബം

വർഗ്ഗം:നെല്ലിനങ്ങൾ
സാഹിർ ദെഹ്ലവി

1857-ലെ ഇന്ത്യൻ ലഹളക്കാലത്തെ ദില്ലിയെക്കുറിച്ചുള്ള *[[ദാസ്താനി ഗദ്ര്]]* എന്ന പ്രസിദ്ധ ഉർദു ഗ്രന്ഥത്തിന്റെ കർത്താവാണ് **സാഹിർ ദെഹെൽവി ()**. പൂർണ്ണ നാമം *സയ്യിദ്‌ സഹീറുദ്ദീൻ ദെഹെൽവി* (ഉർദു: سید ظہیر الدین دہلوی) (ജീവിതകാലം: 1835 - 1911). തന്റെ പതിമൂന്നാം വയസുമുതൽ ദില്ലിയിലെ ചെങ്കോട്ടയിൽ ജോലിക്കാരനായിരുന്ന ഇദ്ദേഹം മുഗൾ ചക്രവർത്തിയായിരുന്ന ബഹാദുർ ഷാ സഫറിന്റെ പരിചാരകനായിരുന്നു. ആസ്ഥാനകവിയായിരുന്ന സൗഖിന്റെ വിദ്യാർത്ഥിയുമായിരുന്നു. സംസ്കാരസമ്പന്നനും കവിയുമായിരുന്ന ഇദ്ദേഹം 1857 കാലയളവിൽ മുഗളരുടെ പ്രധാനപ്പെട്ട അധികാരച്ചിഹ്നമായ മാഹി മരാത്തിബിന്റെ സൂക്ഷിപ്പുകാരനായിരുന്നു.

ദാസ്താനി ഗദ്ര് (Dastan i-Ghadr) എന്ന ഇദ്ദേഹത്തിന്റെ ഗ്രന്ഥം, 1857-ലെ ലഹളയെക്കുറിച്ച് കൊട്ടാരത്തിൽനിന്നുള്ള വീക്ഷണത്തിൽ നിന്നെഴുതിയ സമ്പൂർണ്ണവിവരണമാണ്. ലഹളക്കാലത്ത് ദില്ലിയിൽ നിന്നും രക്ഷപ്പെട്ട ദെഹ്ലവി, ഹൈദരാബാദിൽ വച്ച് കാലങ്ങൾക്ക് ശേഷം തന്റെ മരണാസന്നമായിരിക്കുമ്പോഴാണ് ഇതെഴുതിയത്. എഴുത്ത് മിക്കവാറും പഴയ കുറിപ്പുകളെ ആസ്പദമാക്കിയായിരിക്കുമെന്ന് കരുതുന്നു. താൻ കണ്ടതും അനുഭവിച്ചതുമായ സത്യങ്ങൾ എഴുതുന്നതിൽ അന്നത്തെ മറ്റു പല എഴുത്തുകാർക്കുമുണ്ടായിരുന്ന വൈമുഖ്യം ദെഹ്ലവിക്കുണ്ടായിരുന്നില്ല. മുഗൾ സഭയുടെയും ശിപായികളുടെയും ബ്രിട്ടീഷുകാരുടെയും തെറ്റുകുറ്റങ്ങൾ അദ്ദേഹം ഒരുപോലെ തുറന്നെഴുതിയിട്ടുണ്ട്.

## അവലംബം

## കുറിപ്പുകൾ
* 
## പുറത്തേക്കുള്ള കണ്ണികൾ
* ടൈംചെക്ക്:ബ്രിട്ടീഷ് ഇന്ത്യ ദാസ്താനി ഗദ്ര്, ഡോൺ.കോമിൽനിന്നും ശേഖരിച്ചത് 2013 ജൂലൈ 24
വർഗ്ഗം:ഉർദു എഴുത്തുകാർവർഗ്ഗം:ഉർദു കവികൾ
ചക്കിമരം

പശ്ചിമഘട്ടതദ്ദേശവാസിയായ ഒരു ചെറിയ വൃക്ഷമാണ് **ചോട്ടമരം, കമ്പിളിച്ചെടി** എന്നെല്ലാമറിയപ്പെടുന്ന **ചക്കിമരം**. . 10 മീറ്റർ വരെ ഉയരം വയ്ക്കുന്ന ഈ മരം ശ്രീലങ്കയിലും കാണുന്നു. അർബുദത്തിനെതിരെയുള്ള ഒരു ആൽക്കലോയ്‌ഡ് ഈ ചെടിയിൽ നിന്നും വേർതിരിച്ചിട്ടുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:സ്റ്റിമോണുറാസി
വർഗ്ഗം:കേരളത്തിലെ സസ്യജാലം
ജ്യോത്സനിക

മണിപ്രവാള ശൈലിയിൽ എഴുതപ്പെട്ട വിഷവൈദ്യഗ്രന്ഥമാണ്  **ജ്യോത്സ്‌നിക**. കാരാട്ടു നമ്പൂതിരിയാണ് ഗ്രന്ഥകർത്താവ്.  കേരളത്തിലെ ഒട്ടുമിക്ക വൈദ്യന്മാരും ആധാരമാക്കുന്ന ഗ്രന്ഥമാണിത്. കാരാട്ടുനമ്പൂതിരി ജീവിച്ചിരുന്ന കാലമോ ജ്യോത്സ്‌നികയുടെ രചനാ കാലമോ വ്യക്തമല്ല. അഞ്ഞൂറു വർഷത്തിലേറെ പഴക്കമുണ്ടെന്ന് കരുതുന്നു.

ഉപക്രമത്തിലെ ആദ്യരണ്ടു ഖണ്ഡിക ചുവടെ.


വിഷപീഡിതരായുള്ള നരണാംഹിതസിദ്ധയെ 
തച്ചികിത്സാം പ്രവക്ഷ്യാമി പ്രസന്നാസ്തു സരസ്വതി
ഗുരുദേവദ്വിജാദീനാം ഭക്തശുദ്ധോദയാപര:
സ്വകർമ്മഭിരഥ കുര്യാൽ ഗരപീഡിതരക്ഷണം.
സദാ ബഹുജനദ്രോഹം ചെയ്‌വോനും
ബ്രഹ്മഹാവിനും സ്വധർമാചാരമര്യാദാഹീനനും 
ദ്വിഷദാമപി കൃതഘ്‌നഭീരുശോകാർത്തചണ്ഡാചനാം
വ്യഗ്രതേചസാം ഗതായൂഷ്മാനും അവ്വണ്ണമഭി-
ധേനുയുമങ്ങിനെ രാജകോപമതുളേളാനും,
ഹീനോപരകണന്നഥ  രാജവിദ്വോഷിണം 
തന്നെ പരീക്ഷിക്കുന്നവന്നപി ചികിത്സിപ്പാൻ
തുടങ്ങൊല്ലാ വിപരീതമാം ഫലം: സാമ്യക്
വിചാര്യനിതരാമൊഴിഞ്ഞീടുക ബുദ്ധിമാൻ'. 



വന്ദനം, സ്തുതി, ഉപക്രമം തുടങ്ങി ദൂതലക്ഷണത്തോടെയാണ് തുടങ്ങുന്നത്. ശകുനലക്ഷണം, ഗരപീഡിതലക്ഷണം തുടങ്ങി പിന്നെ ഒരോ വിഷത്തിനുമുള്ള ചികിത്സ വിധികളുമാണ്. മന്ത്രകോഷ്ഠവും മന്ത്രങ്ങളും അടങ്ങിയിരിക്കുന്നു. ഒരോ ഭാഗത്തേയും (അധ്യായങ്ങൾ) അധികാരമായാണ് എഴുതിയിരിക്കുന്നത്. ഉപക്രമത്തിന് - വന്ദനാധികാര: എന്നും ദൂതലക്ഷണത്തിന് - ദൂതലക്ഷണാധികാര: എന്നും സർപ്പോൽപ്പത്തിയെ പറ്റിയുള്ള ഭാഗത്തിന് നാഗോൽഭവാധികാര: എന്നിങ്ങനെയാണ് അധ്യായ വിഭജനം. ഔഷധങ്ങൾ സംസ്‌കൃതനാമവും മലയാളനാമവും മിശ്രമായി വരുന്നുണ്ട്.


ക്ഷീരത്തിലമരീമൂലം നിർമ്മലേ കാഞ്ചികേപി
വാകൂടിപ്പൂ ലേപനം ചെയവൂ 
നിശ്ലേഷവിഷനാശനം.
കരഞ്ജനീലികാനിംബം മൂന്നും തുല്യമതായി ഹ 
പാനദൈ്യർന്നശ്യതി ക്ഷ്വേളം.



ഈ രീതിയിലാണ് പല യോഗങ്ങളുടേയും എഴുത്ത്. പിന്നീടുണ്ടായ പല ഗ്രന്ഥങ്ങൾക്കും പ്രചോദനമായത് ജ്യോത്സ്‌നികയാണ്.
സംസ്‌കൃതഭാഷയിലെഴുതപ്പെട്ട കാശ്യപ സംഹിത, ലക്ഷണാമൃതം, അഷ്ടാംഗഹൃദയം എന്നിവയിലെ പല യോഗങ്ങളും ജ്യോത്സ്‌നികയിൽ കാണാം.

## അവലംബം

ക്രിയാകൗമുദി-വി എം കുട്ടികൃഷ്ണമേനോൻ
വർഗ്ഗം:വൈജ്ഞാനിക ഗ്രന്ഥങ്ങൾ
വർഗ്ഗം:വിഷചികിത്സ
വർഗ്ഗം:മണിപ്രവാളകൃതികൾ
മതിലേരിക്കന്നി

ഒരു വടക്കൻ പാട്ടാണു് **മതിലേരിക്കന്നി**. മതിലേരിക്കന്നി, വേണാട് പൂങ്കുയിലോം കന്നി, ചൂരിയമണി കോവിലകം കന്നി എന്നിങ്ങനെ മൂന്നു കന്നികളുടെ കഥയാണിതു്. മൂന്നു കന്നികളിലും മൂന്നു ഭാവമാണു് പ്രകടമാകുന്നതു്. സാധാരണ വടക്കൻ പാട്ടുകളിൽ നിന്നും വ്യത്യസ്തമായി വീരം, കരുണം എന്നീ രസങ്ങൾക്കൊപ്പം ശൃംഗാരവും മതിലേരിക്കന്നിയിൽ സമന്വയിപ്പിച്ചിട്ടുണ്ടു്. കടത്തനാടൻ ഗ്രാമ്യഭാഷയാണു് ഇതിലെ ഭാഷ. ഈ പാട്ടിൽ പ്രതിഫലിച്ച കേരളത്തെ ആസ്പദമാക്കി 12ആം നൂറ്റാണ്ടിനു പിമ്പും 15ആം നൂറ്റാണ്ടിനു മുമ്പുമായ കാലഘട്ടത്തിലാണെന്നു മനസ്സിലാക്കാം. ഇതൊരു ദുരന്തകാവ്യമാണു്.

## ഇതിവൃത്തം
കോലത്തിരിയുടെ പടത്തലവനായ മതിലേരി തിയ്യർ വാഴുന്നവരുടെ പുത്രിയാണു് കന്നി. അവളെ വേണാടു വാഴുന്നവർ വിവാഹം കഴിച്ചു. വിവാഹം കഴിഞ്ഞയുടനെ വേണാട്ടരചനു യുദ്ധത്തിൽ പങ്കെടുക്കാനായി കന്നിയെ പിരിയേണ്ടി വരുന്നു. എന്നാൽ ഈ യുദ്ധത്തിന്റെ കാര്യമൊന്നും കന്നിയെ അറിയിച്ചിരുന്നില്ല. ഏറെ കൊല്ലം കാത്തിരുന്നിട്ടും തന്നെപ്പറ്റി തിരക്കാത്ത പതിയെപ്പറ്റി വിലപിക്കുന്ന കന്നിയോട് മതിലേരി വാഴുന്നവർ കാര്യം പറയുന്നു. ഭർത്താവിനെ യുദ്ധത്തിൽ  സഹായിക്കാനായി പൊന്നൻ എന്ന പേരിൽ ആൺവേഷം ധരിച്ചു കന്നി  അവിടെയെത്തുന്നു. യുദ്ധം ജയിച്ച ശേഷം വേണാടിൽ സസുഖം വാഴുന്ന പൊന്നനോട് തമ്പുരാന്റെ അനുജത്തിയായ പൂങ്കുയിലോം കന്നിക്ക് പ്രണയം തോന്നുന്നു. എന്നാൽ പ്രണയാഭ്യർത്ഥന നിരസിച്ച പൊന്നൻ രാത്രിയിൽ അവിടെ നിന്നും തിരികെ മതിലേരിയിലെത്തുന്നു. പൊന്നനേയും തിരക്കാം ഒപ്പം തന്റെ ഭാര്യയേയും കാണാം എന്ന ചിന്തയിൽ മതിലേരിയിലേക്കു പുറപ്പെടുന്ന തമ്പുരാനെ വഴിക്കുവച്ചു് ചൂരിയമണി കോവിലകം കന്നി കാണുകയും അനുരാഗത്തിലാവുകയും ചെയ്യുന്നു. അദ്ദേഹത്തെ സ്വന്തമാക്കണം എന്ന ചിന്തയിൽ പൂരം നോൽക്കാനായി അവൾ മതിലേരിയിലെത്തുന്നു. അവിടെയെത്തി മതിലേരിക്കന്നിക്കുള്ള പൂരത്തടയിൽ നഞ്ച് ചേർത്ത ശേഷം അവൾ തിരികെ പോയി. വിഷമുള്ള അട തിന്ന കന്നി, തമ്പുരാന്റെ മടിയിൽ കിടന്നു അന്ത്യശ്വാസം വലിക്കുന്നു. ഇപ്പോൾ മാത്രമാണു് വേണാട്ടരചൻ കന്നിയും പൊന്നനും ഒരാളാണെന്നു തിരിച്ചറിയുന്നതു്. പ്രിയതമയുടെ വേർപാടിൽ മനം നൊന്ത് തമ്പുരാനും ചങ്ക് പൊട്ടി മരിക്കുന്നു.

## അവലംബം
മതിലേരിക്കന്നി - ഒരു പഠനം - വി.ടി. കുമാരൻ മതിലേരിക്കന്നി സമ്പാദകൻ ടി.എച്ച്. കുഞ്ഞിരാമൻ നമ്പ്യാർ. കേരള സാഹിത്യ അക്കാദമി ജാനുവരി 1979

വർഗ്ഗം:വടക്കൻ പാട്ട്
ഗുഡ്ബൈ ലെനിൻ (ചലച്ചിത്രം)

2003 ൽ പുറത്തിറങ്ങിയ ജർമ്മൻ ചലച്ചിത്രം ആണ് **ഗുഡ്ബൈ ലെനിൻ**. വുൾഫ്ഗാംഗ് ബെക്കർ ആണ് ഈ ചലച്ചിത്രത്തിന്റെ സംവിധായകൻ.

വർഗ്ഗം:ജർമ്മൻ ചലച്ചിത്രങ്ങൾ
പ്രയോഗസമുച്ചയം (ഭാഷ)

അഗദതന്ത്രത്തെ അടിസ്ഥാനമാക്കിയുള്ള മലയാളത്തിലെ ഒരു വിഷചികിത്സാഗ്രന്ഥമാണ് **പ്രയോഗ സമുച്ചയം**. കൊച്ചി രാജകുടുംബാംഗമായ കൊച്ചുണ്ണി തമ്പുരാനാണ് (1870-1937) പ്രയോഗ സമുച്ചയത്തിന്റെ രചയിതാവ്. കാലവഞ്ചനം എന്ന പ്രാചീനഗ്രന്ഥത്തിലെ ചിലഭാഗങ്ങൾ ഈ പുസ്തകത്തിൽ ഉൾപ്പെടുത്തിയിട്ടുണ്ട്. പദ്യരൂപത്തിലാണ് രചന.

പതിനൊന്നു പരിച്ഛേദങ്ങളായിട്ടാണ് അദ്ധ്യായങ്ങളെ വിഭജിച്ചിരിക്കുന്നത്. പ്രഥമ പരിച്ഛേദത്തിൽ ഇഷ്ടദേവതാ വന്ദനം, സർപ്പോൽപ്പത്തി, പാമ്പു കടിക്കാനുള്ള കാരണം, ദുർദ്ദേശ മർമ്മദേശങ്ങൾ, തുടങ്ങി വിഷമേറ്റാൽ മരിച്ചാലത്തെ ലക്ഷണം വരെ പ്രതിപാദിക്കുന്നു. പിന്നീടുള്ള പരിച്ഛേദങ്ങളിൽ മൂർഖ, മണ്ഡലി, രാജില ചികിത്സ തുടങ്ങി കീടാദിവിഷങ്ങൾ വരെ പ്രതിപാദിക്കുന്നു. ദശമ പരിച്ഛേദം, ദൂതലക്ഷണമാണ്. ഏകാദശ പരിച്ഛേദത്തിൽ കൈവിഷ ചികിത്സ തുടങ്ങിയവയും ഉൾപ്പെടുത്തിയിരിക്കുന്നു. മന്ത്രങ്ങളും ഔഷധനിർമ്മാണ പ്രമാണവും ഉൾപ്പെടുത്തിയിട്ടില്ല. 

പുത്തേഴത്ത് രാമമേനോനാണ് അവതാരിക എഴുതിയിരിക്കുന്നത്. ചിലഭാഗത്ത് ഉദ്ധരണിയിൽ യോഗങ്ങൾ എഴുതിയിരിക്കുന്നതു കാണാം. അവ സ്വന്തം ചികിത്സയിൽ ഉപയോഗിച്ചുറപ്പു വരുത്തിയവാണ്. കേരളീയ വിഷചികിത്സയിൽ ഭൂരിപക്ഷവും ആധികാരിക ഗ്രന്ഥമായി സൂക്ഷിക്കുന്നു ഈ പുസ്തകം. 

## അവലംബം
ക്രിയാകൗമുദി- വി എം കുട്ടികൃഷ്ണമേനോൻ

വർഗ്ഗം:വൈജ്ഞാനിക ഗ്രന്ഥങ്ങൾ
വർഗ്ഗം:വിഷചികിത്സ
കാലവഞ്ചനം

പാരമ്പര്യ വിഷ ചികിത്സയിൽ സംസ്‌കൃതവും പ്രാകൃതവുമായ ഏഴു ഗ്രന്ഥങ്ങളുണ്ടായിട്ടുണ്ടെന്ന് കരുതുന്നു. അതിലൊന്നാണ് **കാലവഞ്ചനം**. ആരാണ് കർത്താവെന്നോ ഏതുകാലത്താണ് രചന നടന്നതെന്നോ വ്യക്തമല്ലാത്ത പ്രാചീന വിഷചികിത്സാ ഗ്രന്ഥമാണ് കാലവഞ്ചനം.  
ഈ ഗ്രന്ഥം ഇപ്പോൾ എവിടെയെങ്കിലുമുണ്ടോ എന്നറിവില്ല. പക്ഷേ, ഇതിലെ ചില ഭാഗങ്ങൾ പ്രയോഗസമുച്ചയം പോലുള്ള ചില പുസ്തകങ്ങളിൽ കാലവഞ്ചനം എന്ന പേരിൽ തന്നെ എടുത്തു ചേർത്തിട്ടുണ്ട്.

## അവലംബം
പ്രയോഗസമുച്ചയം (ഭാഷ)- കൊച്ചുണ്ണി തമ്പുരാൻ

വർഗ്ഗം:വിഷചികിത്സ
വർഗ്ഗം:സംസ്കൃത ഗ്രന്ഥങ്ങൾ
കാൽസ്യം (സോഫ്റ്റ്‌വെയർ)

രസതന്ത്രം പഠിക്കാനുള്ള ഒരു സ്വതന്ത്ര സോഫ്റ്റ്‍വെയറാണ് **കാൽസ്യം**. ആവർത്തനപ്പട്ടികയുടെ രുപമാണ് ഈ സോഫ്റ്റ്‍വെയറിന്. ഓരോ മൂലകത്തിന്റെയും മാസ്, ചാർജ്, രൂപഘടന എന്നിവ ഓരോ മൂലകത്തിലും അമർത്തിയാൽ കാണാം.

## അവലംബം

വർഗ്ഗം:സ്വതന്ത്ര വിദ്യാഭ്യാസ സോഫ്റ്റ്‌വെയറുകൾ
വർഗ്ഗം:കെ.ഡി.ഇ സഞ്ചയം
പുള്ളയാർ പടലം

കേരളീയ വിഷചികിത്സാ രംഗത്തെ ദ്രാവിഡ പാരമ്പര്യത്തെ കുറിക്കുന്ന പ്രധാനപ്പെട്ട ഗ്രന്ഥമാണ് **പുള്ളയാർ പടലം**. പുള്ളയാർ പടലത്തിന്റെ കർത്താവാരെന്നോ ഏതു കാലത്തു രചിക്കപ്പെട്ടതാണെന്നോ അറിവില്ല.  എന്നാൽ പുള്ളയാർ പടലത്തെ ആധാരമാക്കിയാണ് പണ്ടുള്ളവർ ചികിത്സ നടത്തിയിരുന്നത്. ഇന്നും ചില കുടുംബങ്ങളിൽ പുള്ളയാർ പടലം ഉള്ളതായി കരുതുന്നു. ഈ ഗ്രന്ഥപ്രകാരം ചികിത്സയിൽ മന്ത്രത്തിനാണ് പ്രാധാന്യം. 

തമിഴ് വിരുത്തങ്ങളാണ് ഈ ഗ്രന്ഥമെന്നും തമിഴും മലയാളവും ചേർന്ന വിരുത്തങ്ങളാണെന്നും ഭിന്ന അഭിപ്രായങ്ങളാണുള്ളത്. യഥാർത്ഥത്തിൽ പ്രാചീന മധ്യകാലീന മലയാളവുമായി ഇതിനു ബന്ധമെന്ന് ആലോചിയിരിക്കേണ്ടിയിരിക്കുന്നു. അങ്ങനെയെങ്കിൽ ഈ ഗ്രന്ഥം മലയാളം ഭാഷാ ചരിത്രത്തിൽ മുതൽ കൂട്ടായിരിക്കും. പുള്ളയാർ പടലത്തിലെ വിരുത്തങ്ങൾക്ക് പാട്ടുസാഹിത്യവുമായി അഭേദ്യമായ ബന്ധമുണ്ട്. കേരളപാണിനി പറയുന്ന  ആറുനയങ്ങൾ ഇതിലെ വരികളുമായി ഒത്തു നോക്കാവുന്നതാണ്. തൂവെണ്ണിലാവ്, ഭാഷാനാരായണീയം മുതലായവയിലെ മണിപ്രവാള ശൈലിക്കു സമാനമായിരുന്നു പുള്ളയാർ പടലത്തിലെ തമിഴ്- മലയാള ഭാഷാമിശ്രമെന്ന് കുട്ടികൃഷ്ണമേനോന്റെ അഭിപ്രായം.


കടിത്തേടം തടിക്കിലും കറുത്തചോര പായ്ക്കിലും    
വിടുത്തുടൻ പറൈകിലും വിറണ്ടുനീരിരക്കിലും  
അടുത്തുടൻ ചിരിക്കിലും അണീമുകം തുടക്കിലും   
പടിത്ത നൽ മരുന്തിനാൽ പലങ്കളൊന്നുമില്ലയേ.

എന്ന് കേരള ഭാഷാ പ്രധാനങ്ങളായ പല വിരുത്തങ്ങളും പുള്ളയാർ പടലത്തിൽ കാണാം. എന്നാൽ ചികിത്സാ വിഭാഗം തനിത്തമിഴാണെന്നും പറയുന്നു.

## അവലംബം


വർഗ്ഗം:വൈജ്ഞാനിക ഗ്രന്ഥങ്ങൾ
വർഗ്ഗം:വിഷചികിത്സ
സാന്റോ കൃഷ്ണൻ

thumb|right|150px|സാന്റോ കൃഷ്ണൻ
ഒരു ഇന്ത്യൻ ചലച്ചിത്രനടനും സ്റ്റണ്ട് മാസ്റ്ററുമായിരുന്നു **സാന്റോ കൃഷ്ണൻ** എന്ന **കൃഷ്ണൻ നായർ** (കണ്ണിയംപുറം കോണിക്കൽ കൃഷ്ണൻ നായർ). സമ്പൂർണ രാമായണത്തിൽ ഭക്ത ഹനുമാന്റെ വേഷം അവതരിപ്പിച്ചാണ് ഇദ്ദേഹം ഈ രംഗത്ത് ശ്രദ്ധിക്കപ്പെട്ടത്. തമിഴ്, തെലുങ്ക്, കന്നഡ, മലയാളം, ഹിന്ദി, സിംഹള ഭാഷകളിലായി രണ്ടായിരത്തോളം ചിത്രങ്ങളിൽ പ്രവർത്തിച്ചിട്ടുണ്ട്. അറുപത് വർഷത്തോളം ഇദ്ദേഹം ചലച്ചിത്രരംഗത്ത് പ്രവർത്തിച്ചു. ചെട്ടിനാടുകാരുടെ ഉത്സവത്തിൽ പുതുകോട്ടൈ രാജാവ് നൽകിയ ബഹുമതിയിലൂടെയാണ് ഇദ്ദേഹം സാന്റോ കൃഷ്ണൻ എന്നറിയപ്പെട്ടത്.

1934-ലെ ബാലിസുഗ്രീവനായിരുന്നു ആദ്യ ചിത്രം. 1935 ൽ മഹാവീര ഭീമൻ എന്ന തമിഴ് ചിത്രത്തിലും അഭിനയിച്ചു. എൻ.ടി.ആർ അഭിനയിച്ച സതി സുലോചന (തെലുങ്ക്), ലവകുശ (തമിഴ്/തെലുങ്ക്), ഭക്തവേവണ്ണ (കന്നഡ) എന്നിവയിൽ ഹനുമാന്റെ വേഷം അവതരിപ്പിച്ചു.  ശ്രീരാമ പട്ടാഭിഷേകത്തിലും (മലയാളം) ഹനുമാന്റെ വേഷം അവതരിപ്പിച്ചു. മഹാത്മാഗാന്ധിയുടെ ഒറ്റപ്പാലം സന്ദർശനത്തിൽ ജാതി വിവേചനത്തിനെതിരെ ആശയപ്രചരണം നടത്തിയതിന്റെ പേരിൽ സ്കൂളിൽ നിന്നു പുറത്താക്കപ്പെട്ടു. അതേതുടർന്ന് ശീർകാഴി സത്യഗ്രഹത്തിലും ഉപ്പു സത്യഗ്രഹത്തിലും പങ്കെടുത്തു. പൊലീസ് മർദനവും ജയിൽ ശിക്ഷയും അനുഭവിച്ചിട്ടുണ്ട്.

പുതിയ ആകാശം പുതിയ ഭൂമി മുതൽ മീശ മാധവൻ വരെ നിരവധി മലയാളചിത്രങ്ങളിലും അഭിനയിച്ചിരുന്നു. ഭാര്യ ദാക്ഷായണിയുടെ മരണത്തോടെ 1994-ൽ നാട്ടിൽ തിരിച്ചെത്തി സ്ഥിര താമസമാക്കി. നൊട്ടിയത്ത് കൊച്ചുകുട്ടിയമ്മയെ പിന്നീട് വിവാഹം കഴിച്ചു. താരസംഘടനയായ അമ്മയുടെ സംഭാവന കൊണ്ടാണ് ഇദ്ദേഹം അവസാനകാലത്ത് കഴിഞ്ഞിരുന്നത്. ലക്കിടിയിലെ മിത്രാനന്ദപുരത്ത് നൊട്ടിയത്തുവീട്ടിൽ വച്ച് 2013 ജൂലൈ 6-ന് ഉച്ചയ്ക്ക് അന്തരിച്ചു. 7-ന് പാമ്പാടി ശ്മശാനത്തിൽ സംസ്കരിച്ചു. സുകുമാരൻ ഏകമകൻ.

## അവലംബം

വർഗ്ഗം:മലയാളചലച്ചിത്രനടന്മാർ
വർഗ്ഗം:1920-ൽ ജനിച്ചവർ
കൊച്ചുണ്ണി തമ്പുരാൻ

കേരളീയ പാരമ്പര്യ വിഷചികിത്സാ ചരിത്രത്തിൽ അനിഷേധ്യമായ സ്ഥാനമാണ് കൊച്ചി രാജവംശത്തിനുള്ളത്. പ്രയോഗ സമുച്ചയം എന്ന വിഷചികിത്സാ ഗ്രന്ഥത്തിന്റെ കർത്താവും കിരീടാവകാശിയായ രാജകുമാരനുമായിരുന്നു **കൊച്ചുണ്ണി തമ്പുരാൻ** (1897-1937). അദ്ദേഹത്തിന്റെ പൂർണ്ണ നാമം മഹാരാജ കേരളവർമ കൊച്ചുണ്ണി തമ്പുരാൻ എന്നായിരുന്നു. അദ്ദേഹത്തെ മിടുക്കൻ തമ്പുരാനെന്നും അറിയപ്പെട്ടിരുന്നു. അക്കാലത്തെ പ്രഗല്ഭനായ വിഷഹാരിയുമായിരുന്നു അദ്ദേഹം. 

പ്രയോഗ സമുച്ചയത്തിന്റെ അവതാരികയിൽ പുത്തേഴത്ത് രാമമേനോൻ കൊച്ചുണ്ണി തമ്പുരാനെക്കുറിച്ച് ഇങ്ങനെ എഴുതുന്നു.

അദ്ദേഹം തുടർന്ന് ഇങ്ങനെ എഴുതുന്നു.

## അവലംബങ്ങൾ

## സ്രോതസ്സുകൾ
* പ്രയോഗസമുച്ചയം - കൊച്ചുണ്ണി തമ്പുരാൻ

വർഗ്ഗം:വിഷചികിത്സ
മഹ്ബൂബ് അലി ഖാൻ (മുഗൾ ഉദ്യോഗസ്ഥൻ)

1857-ലെ ലഹളക്കാലത്ത് ദില്ലിയിലെ ചെങ്കോട്ടയിലെ ഒരു ഉദ്യോഗസ്ഥനായിരുന്നു** മഹ്ബൂബ് അലി ഖാൻ** (മരണം: 1857). കൊട്ടാരത്തിലെ അന്തഃപുരത്തിന്റെ കാര്യക്കാരനായിരുന്ന ഇദ്ദേഹം, അന്നത്തെ രാജ്ഞിയായിരുന്ന സീനത്ത് മഹലിന്റെ രാഷ്ട്രീയനീക്കങ്ങൾക്കുപിന്നിലെ പണിയാളായിരുന്നു. കൊട്ടാരത്തിലെ ബ്രിട്ടീഷ് അനുകൂലവിഭാഗത്തിലെ പ്രധാനികളിലൊരാളിയിരുന്നു മഹ്ബൂബ് അലി ഖാൻ. അസുഖബാധിതനായി 1857 ജൂൺ 14-ന് ഇദ്ദേഹം മരിച്ചു. പക്ഷേ ഇദ്ദേഹത്തിനെ വിഷം കൊടുത്ത് കൊന്നതാണെന്ന കിംവദന്തി പരന്നിരുന്നു.
## അവലംബം

വർഗ്ഗം:മുഗൾ ഉദ്യോഗസ്ഥർ
വർഗ്ഗം:1857-ലെ ഇന്ത്യൻ ലഹളയുമായി ബന്ധപ്പെട്ട വ്യക്തികൾ
വിസിൽബ്ലോവർ

ഒരു സർക്കാർവകുപ്പിലോ സ്വകാര്യ സ്ഥാപനത്തിലോ എന്തെങ്കിലും നിയമവിരുദ്ധമായ കാര്യങ്ങൾ സംഭവിക്കുന്നുവെന്ന് അധികാരികൾക്ക് വിവരം നല്കുന്ന ആളെയാണ് **വിസിൽ ബ്ലോവർ**  എന്നുവിശേഷിപ്പിക്കുന്നത് (whistle-blower or whistle blower). നിയമവിരുദ്ധ പ്രവർത്തനങ്ങൾ പലതാകാം; ഉദാഹരണത്തിന് നിലവിലുള്ള നിയമത്തിന്റെയോ ചട്ടത്തിന്റെയോ ലംഘനം, വഞ്ചന, സുരക്ഷാ - ആരോഗ്യ മാനദണ്ഡങ്ങളുടെ ലംഘനം തുടങ്ങിയ പൊതുതാല്പര്യത്തിന് ഭീഷണിയായ പ്രവർത്തികൾ, അഴിമതി, രാഷ്ട്രീയാഴിമതി, സ്വജനപക്ഷപാതം തുടങ്ങിയവ ഇവയിൽ ചിലതാണ്. വിസിൽബ്ലോവർമാരായി പ്രവർത്തിക്കുന്നവർ അവരുടെ ആരോപണങ്ങൾ ആഭ്യന്തരമായി - അവരുടെ സ്ഥാപനത്തിലെ മറ്റുള്ളവരോടോ, പരസ്യമായി - നീതിന്യായ സംവിധാനങ്ങൾക്കു മുൻപാകെയോ, മാദ്ധ്യമങ്ങൾക്കുമുൻപാകെയോ, ഇത്തരം വിഷയങ്ങളേറ്റെടുക്കുന്ന സംഘടനകൾക്കുമുൻപാകെയോ വെളിപ്പെടുത്തുകയാണ് പതിവ്.

## വിസിൽ ബ്ലോവർ ദിനം
ജൂലൈ 30ന് അമേരിക്കൻ ഐക്യനാടുകളിൽ ദേശീയ വിസിൽ ബ്ലോവർ മതിപ്പ് ദിന (National Whistleblower Appreciation Day) മായി ആചരിക്കുന്നു. ജൂൺ 23 ന് അന്താരാഷ്ട്ര വിസിൽ ബ്ലോവർ ദിനമായും ആചരിക്കുന്നു.

## അവലംബം

വർഗ്ഗം:മനുഷ്യാവകാശം
വർഗ്ഗം:നിയമപരിപാലനം
പഞ്ചാബി സർവകലാശാല

1962-ലാണ് പാട്യാലയിൽ പഞ്ചാബി സർവകലാശാല നിലവിൽ വന്നത്. പട്യാലയിലെ ലാംഗ്വേജ് ഡിപ്പാർട്ട്‌മെന്റാണ് പഞ്ചാബി യൂണിവേഴ്‌സിറ്റിയായി മാറിയത്. ഇന്ത്യ-പാകിസ്താൻ വിഭജനത്തിന്റെ തിക്തഫലങ്ങൾ നേരിടേണ്ടിവന്ന പഞ്ചാബി ഭാഷയിലെ പുസ്തക സമ്പത്തിന്റെ വിവരങ്ങൾ, ലാഹോർ നഷ്ടപ്പെട്ടതോടെ ലഭ്യമായിരുന്നില്ല. ആ വിടവ് പഞ്ചാബി യൂണിവേഴ്‌സിറ്റി 'പഞ്ചാബി പുസ്തക കോശ്' പ്രസിദ്ധീകരിച്ചുകൊണ്ട് നികത്തി. ചില നിഘണ്ടുക്കളും പട്യാല പ്രകാശനം ചെയ്തു.
## ചരിത്രം

## നാഴികക്കല്ലുകൾ
* ഗുരു ഗോബിന്ദ് സിംഗ് ഭവൻ
* മീഡിയ സെന്റർ
* ഗുരു തേജ് ബഹാദൂർ ഹാൾ
* ബായ് ഖാൺ സിംഗ് നാഭ സെൻട്രൽ ലൈബ്രറി 
* സയൻസ് ആഡിറ്റോറിയം
* സ്കൂൾ ഓഫ് മാനേജ്മെന്റ് സ്റ്റഡീസ്

## അവലംബം

## പുറം കണ്ണികൾ
*Punjabi University, Patiala

വർഗ്ഗം:പഞ്ചാബിലെ സർവകലാശാലകൾ
കൊലപാതകം

ദുഷ്ടലക്ഷ്യത്തോടെ നിയമവിരുദ്ധമായ രീതിയിൽ ഒരാളുടെ ജീവനെടുക്കുന്നതിനെയാണ് **കൊലപാതകം** എന്ന് വിളിക്കുന്നത്. കൊല ചെയ്യണമെന്ന ലക്ഷ്യമാണ് കൊലപാതകത്തെ മറ്റു തരം നരഹത്യകളിൽ നിന്ന് വേർതിരിക്കുന്നത്. കൊലപാതകം നടത്തിയിട്ടുള്ളയാളാണ് *കൊലപാതകി*.

ഒരു മനുഷ്യജീവൻ നഷ്ടപ്പെടുന്നത് കൊല ചെയ്യപ്പെട്ടയാളുടെ ബന്ധുമിത്രാദികൾക്ക് അതിയായ ദുഃഖമുണ്ടാക്കുന്നതിനാൽ കൊല സമൂഹത്തിന്റെ സാധാരണ വ്യാപാരങ്ങളെ ബാധിക്കുന്നു. നിലവിലുള്ള സമൂഹങ്ങൾ മാത്രമല്ല, പുരാതനസംസ്കാരങ്ങളും കൊലപാതകത്തെ ഏറ്റവും കഠിനമായ ശിക്ഷ നൽകേണ്ട കുറ്റമായി കണ്ടിരുന്നു. മിക്ക രാജ്യങ്ങളിലും കൊലക്കുറ്റം ചെയ്തതായി തെളിയിക്കപ്പെട്ട വ്യക്തിക്ക് ദീർഘമായ ജയിൽ ശിക്ഷയോ (ഇത് ജീവപര്യന്തം പോലുമാകാം) വധശിക്ഷ തന്നെയോ നൽകപ്പെടാം. വധശിക്ഷ നൽകുന്നത് സമീപകാലത്തായി കുറഞ്ഞുവരുന്നുണ്ട്.

## അവലംബം

### ഗ്രന്ഥസൂചി
* Lord Mustill on the Common Law concerning murder
* Sir Edward Coke Co. Inst., Pt. III, ch.7, p.&nbsp;50

## പുറത്തേയ്ക്കുള്ള കണ്ണികൾ

* [1986-ലെ [UNESCO|യുനെസ്കോയുടെ] സെവില്ലെ സ്റ്റേറ്റ്മെന്റ് (അക്രമത്തെ സംബന്ധിച്ചത്)]
* "ദിസ് കുഡ് നെവർ ഹാപ്പൻ റ്റു മീ - എ ഹാൻഡ്‌ബുക്ക് ഫോർ ഫാമിലീസ് ഓഫ് മർഡർ വിക്റ്റിംസ് ആൻഡ് പീപ്പിൾ ഹൂ അസിസ്റ്റ് ദം" - ഹോസ്റ്റഡ് ബൈ ദി ടെക്സാസ് ഡിപ്പാർട്ട്മെന്റ് ഓഫ് ക്രിമിനൽ ജസ്റ്റിസ്
* ഇൻട്രൊഡക്ഷൻ ആൻഡ് അപ്‌ഡേറ്റഡ് ഇൻഫർമേഷൻ ഓൺ ദി സെവില്ലെ സ്റ്റേറ്റ്മെന്റ് ഓൺ വയലൻസ്
* യു.എസ്. സെന്റേഴ്സ് ഫോർ ഡിസീസ് കണ്ട്രോൾ "അറ്റ്ലസ് ഓഫ് യുനൈറ്റഡ് സ്റ്റേറ്റ്സ് മോർട്ടാലിറ്റി"
* സെസെന്നേസ് ഡെപിക്ഷൻ ഓഫ് "ദി മർഡർ"

വർഗ്ഗം:മരണം
മാഹി മരാത്തിബ്

മുഗളർ ഉപയോഗിച്ചിരുന്നതും ഉന്നതനിലയിലുള്ള പ്രഭുക്കൻമാർക്ക് സമ്മാനിച്ചിരുന്നതുമായ ഒരു അധികാരച്ചിഹ്നമാണ് **മാഹി മരാത്തിബ്** അഥവാ **മൽസ്യപദവി**.

പേർഷ്യയിലെ സസാനിയൻ വംശത്തിൽ 591-ാമാണ്ടുമുതൽ 628 വരെ ഭരണത്തിലിരുന്ന രാജാവായ  ഖുസ്രു പർവീസ് ആണ് ഈ പദവി ഏർപ്പെടുത്തിയത്. പിന്നീടിത് മുഗളരിലേക്ക് കൈമാറപ്പെട്ടു. മാഹി മാരാത്തിബ് വളരെ ഉയർന്നനിലയിലുള്ള പദവിയായിരുന്നു. 6000-ത്തിലധികം സാറ്റ് സംഖ്യയുള്ള പ്രഭുക്കൻമാർക്കും മുഗളർക്ക് വളരെ വേണ്ടപ്പെട്ട സഖ്യരാജാക്കൻമാർക്കും മാത്രമേ ഇത് നൽകിയിരുന്നുള്ളൂ. 

വായ് തുറന്നുപിടിച്ചിരിക്കുന്ന മൽസ്യത്തിന്റെ മൂൻഭാഗത്തിന്റെ ആകൃതിയിലുള്ള ഒരു ലോഹശിൽപ്പമാണിത്. ഘോഷയാത്രകളിൽ ഒരു ദണ്ഡിനുമുകളിൽ ഘടിപ്പിച്ചാണ് ഇത് പ്രദർശിപ്പിക്കുന്നത്. ലോഹശിൽപ്പത്തിന്റെ പിൻവശത്ത് തുണികൊണ്ടുള്ള ഒരു ഉറ കൂട്ടിച്ചേർക്കുകയും, മൽസ്യത്തിന്റെ വായിലൂടെ കാറ്റ് കടന്ന് ഉറയിൽ നിറഞ്ഞ് മൽസ്യത്തിന്റെ പൂർണ്ണമായ ആകൃതി കൈവരുകയുമാണ് ചെയ്തിരുന്നത്.
## അവലംബം

## പുറത്തേക്കുള്ള കണ്ണികൾ
* മുഗൾ ഫിഷ് സ്റ്റാൻഡേഡ്, ഏഷ്യൻ ആർട്ട്.കോമിൽ നിന്നും.
* ഔറംഗസേബിന്റെ ഘോഷയാത്ര - ഭവാനിദാസിന്റെ ചിത്രം - ചിത്രത്തിൽ ആനപ്പുറത്ത് മാഹി മരാത്തിബ് പ്രദർശിപ്പിച്ച് കൊണ്ടുപോകുന്നത് കാണാം.
വർഗ്ഗം:മുഗൾ സാമ്രാജ്യം
വർഗ്ഗം:അധികാരപദവികൾ
ബഖ്ത് ഖാൻ

1857-ലെ ഇന്ത്യൻ ലഹളക്കാലത്ത് ദില്ലിയിലെ വിമതശിപായിമാരുടെ മുഖ്യസൈന്യാധിപനായിരുന്നു **ജനറൽ ബഖ്ത് ഖാൻ**. അഫ്ഗാൻ യുദ്ധത്തിൽ പങ്കെടുക്കുകയും ബഹുമതികൾ നേടുകയും ചെയ്ത ഒരു മുതിർന്ന സൈനികനായിരുന്നു അദ്ദേഹം. 

ലഹളക്കുമുമ്പ് ബഖ്ത് ഖാൻ ഒരു പീരങ്കിപ്പടയുടെ സുബാദാർ ആയിരുന്നു. ലഹളക്കാലത്ത് ബറേലിയിലെ വിമതസൈന്യം ഇദ്ദേഹത്തെ നേതാവായി അംഗീകരിക്കുകയും 1857 ജൂലൈ 2-ന് 3000-ത്തോളം സൈനികരുമായി ദില്ലിയിലെത്തുകയും ചെയ്തു. ബഖ്ത് ഖാനും മറ്റ് വിമതസൈന്യാധിപരുമായി പ്രത്യേകിച്ച് മിർസ മുഗളുമായി അഭിപ്രായവ്യത്യാസത്തിലായിരുന്നു. അദ്ദേഹത്തിന്റെ വഹാബി മതവിശ്വാസം ഇതിനൊരു കാരണമായിരുന്നു. 1857 ഓഗസ്റ്റ് പകുതിയിൽ ബ്രിട്ടീഷ് സൈന്യത്തെ നേരിടുന്നതിൽ സംഭവിച്ച വീഴ്ചമൂലം അദ്ദേഹം വിമതരുടെ മുഖ്യസൈന്യാധിപസ്ഥാനത്തുനിന്ന് പുറത്താക്കപ്പെട്ടു.

ഡെൽഹിയിലെ പരാജയത്തിനുശേഷം ബഖ്ത് ഖാൻ അവധിലേക്ക് നീങ്ങി. അവിടെ ബീഗം ഹസ്രത് മഹലിനൊപ്പം ബ്രിട്ടീഷ് സൈന്യത്തിനെതിരെ പോരാടി. അവധ് ബ്രിട്ടീഷ് നിയന്ത്രണത്തിലായതോടെ ഹസ്രത് മഹലിനോടൊപ്പം 1858/1859-ൽ നേപ്പാളിലേക്ക് കടന്നു.
## അവലംബം

വർഗ്ഗം:1857-ലെ ഇന്ത്യൻ ലഹളയുമായി ബന്ധപ്പെട്ട വ്യക്തികൾ
പുത്രി (ചലച്ചിത്രം)

നീലാപ്രൊഡകഷനു വേണ്ടി പി. സുബ്രഹ്മണ്യം മെരിലാഡ് സ്റ്റുഡിയോയിൽ നിർമിച്ച മലയാളചലച്ചിത്രമാണ് **പുത്രി**.  കുമാരസ്വാമി ആൻഡ് കമ്പനി വിതരണം നടത്തിയ പുത്രി 1966 മാർച്ച് 4-ന് പ്രദർശനം തുടങ്ങി.

## കഥാസാരം
പൂമറ്റം റബർ തോട്ടത്തിന്റെ ഉടമയും വിവാഹിതനുമായ പുന്നച്ചൻ അവിടത്തെ ഡിസ്പെൻസറിയിലെ നേഴ്സ് ദീനാമ്മയുമായി അടുപ്പത്തിലായി. ജെസ്സി എന്ന ഒരു പുത്രിയുമുണ്ടായി. പുന്നച്ചൻ വേണ്ടുവോളം ധനം നൽകി ദീനാമ്മയെ സഹായിയ്ക്കുന്നുമുണ്ട്. തോട്ടം സൂപ്രണ്ട് ആയ ചാക്കോച്ചന്റെ മകൻ ജോയിയെക്കൊണ്ട് ജെസ്സിയെ കെട്ടിയ്ക്കാമെന്നായി പുന്നച്ചന്റേയും ദീനാമ്മയുടേയും പ്ലാൻ. ജെസ്സിയാണെങ്കിൽ ജോയിയുമായി ചങ്ങാത്തത്തിൽ ആണു താനും. എന്നാൽ പുന്നച്ചന്റെ മകൻ ബാബുവിനോടാണ് അവൾക്ക് തീവ്രപ്രണയം തോന്നിയത്. ഇതറിഞ്ഞ ബാബു ഒന്നു വിട്ടുമാറി നിൽക്കുകയും ചെയ്തു.  ബാബുവുമായി ജെസ്സിയ്ക്ക് അടുപ്പമുണ്ടെന്നറിഞ്ഞ ദീനാമ്മ അവർ സഹോദരീ സഹോദർന്മാരാണെന്ന് പറയേണ്ടി വന്നു. പുന്നച്ചൻ ബാബുവിനോട് ഇക്കാര്യം പറയാതെ മദ്രാസിനയയ്ക്കുകയാണ് ചെയ്തത്. ഇതിനിടയിൽ ജെസ്സിയും ജോയിയുമായുള്ള വിവാഹവും അവർ നടത്തി. ജോയിയുടെ അച്ഛൻ ചാക്കോച്ചൻ തന്നെ മരണഭീഷണി മുഴക്കി  അവനെ സമ്മതിപ്പിച്ച് എടുക്കുകയായിരുന്നു. നവദമ്പതിമാരുടെ ആദ്യരാത്രിയിൽ സ്ഥലത്തെത്തിയ ബാബു ജെസ്സി ഇത്രയും നാൾ അവനെ വഞ്ചിയ്ക്കുയായിരുന്നു എന്നു കരുതി അവളെ തന്റെ കൈത്തോക്കിനിരയാക്കി. അപ്പോഴാണ് പുന്നച്ചൻ സത്യം വെളിവാക്കുന്നത്. പെങ്ങളെ കൊല്ലാനിടയായ ആ കൈത്തോക്ക് കൊണ്ടു തന്നെ ബാബു സ്വന്തം പ്രാണനും വെടിഞ്ഞു.

## അഭിനേതാക്കളും കഥാപാത്രങ്ങളും
*തിക്കുറിശ്ശി സുകുമാരൻ നായർ—പുന്നച്ചൻ
*പങ്കജവല്ലി—ദീനാമ്മ
*മധു—ബാബു
*ശാന്തി—ജെസ്സി
*ആറന്മുള പൊന്നമ്മ—പുന്നച്ചന്റെ ഭാര്യ
*ജി.കെ. പിള്ള—ചാക്കോച്ചൻ
*ജ്യോതികുമാർ -- ജോയി
*എസ്.പി. പിള്ള—തോട്ടം കങ്കാണി
*സരസമ്മ -- ഏലി
*ബാബു ജോസഫ് -- പുന്നച്ചന്റെ വേലക്കാരൻ

## പിന്നണിഗായകർ
*പി. ലീല
*എസ്. ജാനകി
*കമുകറ പുരുഷോത്തമൻ
*കെ.ജെ. യേശുദാസ് 

## അണിയറപ്രവർത്തകർ
*ബാനർ -- നീലാ പ്രൊഡക്ഷൻസ്
*വിതരണം --  കുമാരസ്വാമി ആൻഡ് കമ്പനി
*കഥ, തിരക്കഥ, സംഭാഷണം -- കാനം ഇ.ജെ.
*സംവിധാനം, നിർമ്മാണം -- പി. സുബ്രഹ്മണ്യം
*ഛായാഗ്രഹണം -- ഇ.എൻ.സി. നായർ
*ചിത്രസംയോജനം -- എം. ഗോപാലകൃഷ്ണൻ
*അസിസ്റ്റന്റ് സംവിധായകർ -- കെ. സുകുമാരൻ, സ്റ്റാൻലി ജോസ്
*കലാസംവിധാനം -- എം വി കൊച്ചാപ്പു
*ഗാനരചന—ഒ.എൻ.വി. കുറുപ്പ്
*സംഗീതം -- എം.ബി. ശ്രീനിവാസൻ 

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് പുത്രി
*മലയാളചലച്ചിത്രം ഡേറ്റാബേസിൽ നിന്ന് പുത്രി
*ഷൈജു കോമിൽ നിന്ന്  പുത്രി

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ
വർഗ്ഗം:ഓ എൻ വി- എം ബി എസ് ഗാനങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
വർഗ്ഗം:എം ബി ശ്രീനിവാസൻ സംഗീതം പകർന്ന ചലച്ചിത്രങ്ങൾ
വർഗ്ഗം:കാനം. ഇ.ജെ. കഥയും തിരക്കഥയും രചിച്ച ചലച്ചിത്രങ്ങൾ
വർഗ്ഗം:ഇ.എൻ.സി. നായർ കാമറ ചലിപ്പിച്ച ചലച്ചിത്രങ്ങൾ
മോളാർ വ്യാപ്തം

നിശ്ചിത ഊഷ്മവിലും മർദ്ദത്തിലും ഒരു മോൾ പദാർത്ഥത്തിനു ഉൾക്കൊള്ളുവാൻ ആവശ്യമായ വ്യാപ്തത്തെ **മോളാർ വ്യാപ്തം** അഥവാ **മോളീയ വ്യാപ്തം (Molar Volume)** എന്ന് പറയാം.
ഒരു പദർത്ഥത്തിന്റെ മോളീയ വ്യാപ്തം താഴെക്കാണുന്ന സമവാക്യം ഉപയൊഗിച്ചു കണക്കാക്കാം.

മോളാർ വ്യാപ്തം = മോളാർ ഭാരം / മോളാർ സാന്ദ്രത
## നിർവ്വചനം

ഒരു പദാർത്ഥത്തിന്റെ മോളീയപിണ്ഡത്തെ അതിന്റെ സാന്ദ്രത കൊണ്ട് ഹരിച്ചാൽ കിട്ടുന്നതാണ് മോളീയവ്യാപ്തം:
::V_{\rm m} = {M\over\rho}.
*N* ഘടകങ്ങൾ അടങ്ങിയ ഒരു ആദർശ മിശ്രിതത്തിന്റെ (ideal mixture) മോളീയവ്യാപ്തം എന്നാൽ അതിന്റെ ഓരോ ഘടകാംശത്തിന്റെയും മോളീയവ്യാപ്തങ്ങളുടെ മതിപ്പുതുക(weighted sum)യാണ്.  ഒരു യഥാർത്ഥമിശ്രതത്തിന്റെ സാന്ദ്രത അറിയാതെ അതിന്റ മോളീയവ്യാപ്തം കണക്കാക്കാൻ കഴിയില്ല:
::V_{\rm m} = \frac{\displaystyle\sum_{i=1}^{N}x_{i}M_{i}}{\rho_{\mathrm{mixture}}}.
ശുദ്ധ എഥനോളും ശുദ്ധജലവും തമ്മിൽ കലർത്തുമ്പോഴുളളതുപോലെ സങ്കോചനമോ വികാസമോ ഉണ്ടാകുന്ന തരം നിരവധി ദ്രാവക-ദ്രാവക മിശ്രിതങ്ങളുണ്ട്.  ഈ പ്രഭാവത്തെ "അധികരിച്ച വ്യാപ്തം (excess volume)" എന്നുപറയുന്നു.

## ആദർശ വാതകങ്ങൾ
ആദർശ വാതകങ്ങളുടെ  മോളാർ വ്യാപ്തം ആദർശ വാതക സമവാക്യം ഉപയോഗിച്ച് കണക്കാക്കാം. ഇതനുസരിച്ച് ഏതൊരു ആദർശ വാതകത്തിന്റെയും മോളാർ വ്യാപ്തം ഒരേ ഊഷ്മാവിലും മർദ്ദത്തിലും ഒരു പോലെ ആയിരിക്കും എന്നും കണക്കാക്കിയിട്ടണ്ട്.
പൂജ്യം ഡിഗ്രി സെൽഷ്യസ് ഊഷ്മാവിലും ഒരു അറ്റ്മോസ്ഫിയർ മർദ്ദത്തിലും  ഒരു ആദർശ വാതകത്തിന്റെ മോളാർ വ്യാപ്തം  22. 414 ലിറ്റർ ആയിരിക്കും.

.

വർഗ്ഗം:മോളാർ ഏകകങ്ങൾ
വർഗ്ഗം:വ്യാപ്തത്തിന്റെ ഏകകങ്ങൾ
ഗാംബാസ്

ഒബ്ജക്റ്റ് ചേർപ്പുകളോടെയുള്ള ബേസിക് പ്രോഗ്രാമിങ് ഭാഷയാണ് **ഗാംബാസ്**.   മൈക്രോസോഫ്റ്റ് വിഷ്വൽ ബേസികിന് സമാനമായി ഓപ്പൺ സോഴ്സിൽ പ്രചാരം നേടിക്കൊണ്ടിരിക്കുന്ന ലളിതമായൊരു പ്രോഗ്രാമിംഗ് ഭാഷയാണിത്. മാത്രമല്ല അതിനോടൊപ്പമുള്ള സംയോജിത വികസന അന്തരീക്ഷവും ഉണ്ട്. ലിനക്സിലും മറ്റ് യുണിക്സ് പോലുള്ള കമ്പ്യൂട്ടർ ഓപ്പറേറ്റിംഗ് സിസ്റ്റങ്ങളിലും പ്രവർത്തിക്കാൻ രൂപകൽപ്പന ചെയ്തിരിക്കുന്നു.

ഗാംബാസ് ഓൾമോസ് മീൻസ് ബേസിക് എന്നതിന്റെ ചുരുക്കപ്പേരാണ് ഗാംബാസ് എന്നത്. സ്പാനിഷ്, ഫ്രഞ്ച്, പോർച്ചുഗീസ് ഭാഷകളിലെ കൊഞ്ച് എന്നർത്ഥം വാക്ക് കൂടിയാണ് ഗാംബസ്, അതിൽ നിന്നാണ് ലോഗോകൾ ഉരുത്തിരിഞ്ഞത്.
## ചരിത്രം
ഫ്രഞ്ച് പ്രോഗ്രാമർ ബെനോയിറ്റ് മിനിസിനിയാണ് ഗാംബസ് വികസിപ്പിച്ചെടുത്തത്, അതിന്റെ ആദ്യ പതിപ്പ് 1999-ൽ പുറത്തിറങ്ങി. ബേസിക് ഭാഷ ഉപയോഗിച്ച് വളർന്നുവന്ന ബെനോയ്റ്റ്, ഉപയോക്തൃ ഇന്റർഫേസുകൾ ഉപയോഗിച്ച് വേഗത്തിലും എളുപ്പത്തിലും പ്രോഗ്രാമുകൾ നിർമ്മിക്കാൻ കഴിയുന്ന ഒരു സ്വതന്ത്ര സോഫ്റ്റ്‌വെയർ ഡെവലപ്മെന്റ് എൺവയൺമെന്റ് (ഐഡിഇ) ഉണ്ടാക്കാൻ തീരുമാനിച്ചു.
## ഉദാഹരണ കോഡ്

ഹലോ വേൾഡ് പ്രോഗ്രാം .


```gambas
Public Sub Form_Open()

  Message("Hello World!")

End
```


Program that computes a 100-term polynomial 500000 times, and repeats it ten times (used for benchmarking).


```gambas
Private Sub Test(X As Float) As Float

  Dim Mu As Float = 10.0
  Dim Pu, Su As Float
  Dim I, J, N As Integer
  Dim aPoly As New Float[100]

  N = 500000

  For I = 0 To N - 1
    For J = 0 To 99
      Mu =  (Mu + 2.0) / 2.0
      aPoly[J] = Mu
    Next
    Su = 0.0
    For J = 0 To 99
      Su = X * Su + aPoly[J]
    Next
    Pu += Su
  Next

  Return Pu

End

Public Sub Main()

  Dim I as Integer

   For I = 1 To 10
     Print Test(0.2)
   Next

End
```

## അവലംബം

## അധിക വായനയ്ക്ക്
* Mark Alexander Bain (Apr 28, 2006) *[http://www.linuxjournal.com/article/8481 An Introduction to Gambas]*, Linux Journal, issue 146, June 2006 (in print)
* Mark Alexander Bain (Dec 3, 2004) *[http://www.linux.com/archive/articles/40666 Gambas speeds database development]*, Linux.com
* Mark Alexander Bain (Dec 12, 2007) *[http://www.linux.com/archive/feature/122049 Creating simple charts with Gambas 2.0]*, Linux.com
* Fabián Flores Vadell (Nov, 2010) *[http://translate.google.com/translate?hl=es&sl=es&tl=en&u=http://comoprogramarcongambas.blogspot.com/ How to Program with Gambas]
* Free .PDF download of "A Beginner's Guide to Gambas, Revised for Version 3" *http://beginnersguidetogambas.com/ '', John Rittinghouse and Jon Nicholson
## പുറം കണ്ണികൾ

* 
* Gambas Almost Means Basic 

വർഗ്ഗം:സ്വതന്ത്ര സോഫ്റ്റ്‌വെയർ
ചാൾസ് മെറ്റ്കാഫ്

പ്രശസ്തനായ ബ്രിട്ടീഷ് കോളനി ഭരണകർത്താവാണ് **ചാൾസ് മെറ്റ്കാഫ്** എന്ന **ചാൾസ് തിയോഫിലസ് മെറ്റ്കാഫ്** () (ജീവിതകാലം: 1785 ജനുവരി 30 – 1846 സെപ്റ്റംബർ 5). ഇന്ത്യയുട താൽക്കാലിക ഗവർണർ ജനറൽ, ജമൈക്കയുടെ ഗവർണർ, കാനഡയുടെ ഗവർണർ ജനറൽ എന്നീ സ്ഥാനങ്ങൾ വഹിച്ചിട്ടുണ്ട്. ഇന്ത്യയിൽ ഡെൽഹിയിലെയും ഹൈദരാബാദിലെയും റെസിഡന്റ് സ്ഥാനങ്ങൾ, ആഗ്ര പ്രസിഡൻസിയിലെ ഗവർണർ, വടക്കുപടിഞ്ഞാറൻ പ്രവിശ്യകളിലെ ലെഫ്റ്റനന്റ് ഗവർണർ തുടങ്ങിയ സ്ഥാനങ്ങളും വഹിച്ചിട്ടുണ്ട്. ചാൾസ് മെറ്റ്കാഫിന്റെ ഇളയ സഹോദരൻ തോമസ് മെറ്റ്കാഫും ഇന്ത്യയിൽ ജോലിചെയ്തിട്ടുണ്ട്. അദ്ദേഹം ചാൾസിനുശേഷം ദില്ലിയുടെ റെസിഡന്റായിരുന്നു.

## ഡെൽഹിയിലെ റെസിഡന്റ്
റെസിഡന്റായിരുന്ന ഡേവിഡ് ഒക്റ്റെർലോണിയുടെ അസിസ്റ്റന്റ് ആയാണ് 1806-ൽ ഇദ്ദേഹം ആദ്യം ഡെൽഹിയിലെത്തിയത്. 1811 മുതൽ റെസിഡന്റായി. ഇക്കാലത്ത് ഇദ്ദേഹം ഇന്ത്യൻ സമ്പ്രദായങ്ങളോട് കാര്യമായ ആഭിമുഖ്യം പ്രകടിപ്പിച്ചിരുന്നു. ദില്ലിയിലെ മുഗൾ‌ ഷാലിമാർ ഗാർഡനിൽ അദ്ദേഹം വീടുപണിയുകയും, ഒരു സിഖ് യുവതിയെ ഇന്ത്യൻ ശൈലിയിൽ വിവാഹം കഴിക്കുകയും ചെയ്തു. ഈ ഭാര്യയിൽ അദ്ദേഹത്തിന് മൂന്ന് ആൺമക്കളുണ്ടായി.

1820 മുതൽ 1825 വരെയാണ് ചാൾസ് മെറ്റ്കാഫ് ഹൈദരാബാദിലെ റെസിഡന്റായിരുന്നത്. 

1826-ൽ ഡെൽഹിയിൽ രണ്ടാംവട്ടം റെസിഡന്റായെത്തുന്ന സമയത്ത് ഇന്ത്യയോടും മുഗൾ ഭരണാധികാരികളോടുമുള്ള അദ്ദേഹത്തിന്റെ മനോഭാവത്തിന് മാറ്റം വന്നിരുന്നു. അദ്ദേഹം സിഖ് ഭാര്യയെ ഉപേക്ഷിച്ചു. തിമൂർ രാജകുടുംബവുമായുള്ള തന്റെ മുൻബന്ധങ്ങൾ ഉപേക്ഷിച്ചെന്ന് 1832-ൽ ദില്ലി വിട്ട് കൽക്കത്തയിൽ കൌൺസിൽ അംഗമാവാനെത്തിയശേഷം അദ്ദേഹം എഴുതിയിരുന്നു.

## അവലംബം

വർഗ്ഗം:ബ്രിട്ടീഷ് ഇന്ത്യയിലെ ഗവർണർ ജനറൽമാർ
വർഗ്ഗം:ഡെൽഹിയിലെ റെസിഡന്റുമാർ